text:
Spennandi skrá fyri orkuráðstevnuna - Frá olju til vind
31. mars 2017
Á orkuráðstevnuni, sum Sambandsflokkurin skipar fyri tann 7. apríl, á Østrøm, verða tvey høvuðsevni tikin upp. Tað fyrsta er, hvussu vit fáa framleitt meira vindorku og tað næsta er, hvussu vit liberalisera elmarknaðin
Fyrsta høvuðsevnið snýr seg um tær stóru avbjóðingarnar og serligu tøkniligu loysnirnar, sum skulu til, fyri at framleiða nógva vindorku inn á eitt lítið el-net sum tað føroyska.
Hetta evnið verður viðgjørt av:
- Peter Jørgensen, frá Energinet.dk, sum fer at røða um innførslu av vindorku í Danmark og ES
- Vilhjálmur Nielsen, orkuserfrøðingur, sum fer at viðgera serligu føroysku avbjóðingar at innføra vindorku í Føroyum
- Terji Nielsen, frá SEV, fer at greiða frá "Grønu kósini"
- Hendrik Egholm og Finn Jacobsen, frá Magn, hvussu langt eru vit komin við at innføra varandi orku og hvørji stig eru neyðug
- Jóhan í Niðristovu, frá Røkt, sum fer at tosa um goymslu av varandi orku við Pumped-Storage
- Thormann Kruse, frá VITorka, fer at viðgera vindorku til upphiting og termiskar goymslur
Næsta høvuðsevnið snýr seg um, hvussu vit liberalisera el-marknaðin við einari marknaðargrundaðari skipan, sum tryggjar vinnuliga drívmegi, nýskapan og lágar prísir.
Hetta evnið verður viðgjørt av:
- Lars Christian Lilleholt, danski orkuráðharrin, sum fer at røða um orkupolitikk í Danmark og ES
- Aksel V. Johannesen, løgmaður, fer at greiða frá orkupolitikki landsstýrisins
- Bárður S. Nielsen, formaður Sambandsfloksins, fer at greiða frá orkupolitikki Sambandsfloksins
Ráðstevnan endar við einum panelkjaki um, hvussu vit náa politiska málsetninginum um grøna orku og hvussu vit skipa ein orkumarknað.
Orkuráðstevnan verður, fríggjadagin tann 7. apríl 2017, í Tórshavn - á Østrøm, kl. 09.30-15.30.
Bjóðaður verður frokostur, kl. 12.15-13.00.
Ráðstevnan er ókeypis og fólk nýtast ikki at tekna seg.
Les meira: Skrá fyri orkuráðstevnu
Les meira: Danski orkumálaráðharrin á orkuráðstevnu í Føroyum
Les meira: Magni Laksáfoss greiðir frá um orkuráðstevnuna
Les meira: Altjóða serfrøðingur á orkuráðstevnu í Føroyum
Les meira: Orkuráðstevna - Frá olju til vind
RN
Aftur


c: text/html

text:
Tilboð um fyribyrgjandi heilsukanning hjá kommunulækna
Øll børn í Føroyum hava rætt til fyribyrgjandi heilsukanning hjá kommunulækna, tá ið tey fara í skúla, og tá ið tey fara úr skúlanum.
Hetta er liður í almenna tilboðnum til øll børn og ung í Føroyum um fyribyrgjandi heilsukanningar hjá kommunulækna. Hetta tilboðið kemur afturat tilboðnum um heilsukanning hjá heilsufrøðingi.
Í lóginii verður tilskilað, at børn og ung skulu fáa tilboð um níggju fyribyrgjandi heilsukanningar hjá kommunulækna.
Børn undir skúlaaldur skulu fáa tilboð um sjey heilsukanningar, tríggjar teirra verða gjørdar, áðrenn barnið hevur fylt ár.
Børn og ung í skúlaaldri fáa tilboð um tvær heilsukanningar. Tann fyrra stutt eftir, at barnið er farið í skúla. Tann seinna stutt fyri, at barnið fer úr skúlanum. Í hesum sambandi hava øll børn í 1. og 9. flokki fingið kort heim við úr skúlanum, har mint verður á hesa heilsukanningina.
Heitt verður á foreldur um at venda sær til kommunulæknan, og biðja um tíð til fyribyrgjandi heilsukanning.
Løgtingslóg nr. 63 frá 17. mai 2005 um fyribyrgjandi heilsuskipanir fyri børn og ung, sum broytt við løgtingslóg nr. 9 frá 12. mars 2014

robotstxt: allowed

filter: keep


text:
Týska tíðindastovan Die Welt skrivar at fýra menn eru handtiknir sunnudagin fyri at hava lagt til rættis eitt yvirgangsálop á hálvmaraton í Berlin sunnudagin.
Ein av teimun handtiknu skuldi brúka knív til álopið, bæði ímóti áskoðarum og luttakandi rennarum, ímeðan hinir eru skuldsettir fyri at hjálpa til við álopinum, men av tí at løgreglan hevur haft eitt vakið eyga við ein av teimun handtiknu, kundi álopið steðgast í góðari tíð.
Løgreglan í Berlin skrivar á Twitter, at seks persónar eru handtiknir, men vil ikki koma meira inní smálutir í samband við handtøkuna.
Die Welts skrivar eisini at hesir sum eru handtiknir, hava verði í samband við álopsmannin sum koyrdi ein lastbil inn á jólamarknaðin í Berlin í desembur 2016, 12 persónar mistu lívið. Álopsmaðurin doyði fáar dagar eftir hendingina av løstum, hann fekk eftir at italienska løgreglan mátti skjóta hann fyri at kunna handtakað.
Umleið 32.000 luttaka í hálvmaratin sum hevur verði sunnudagin í Berlin.


text:
Vangamyndin: Teitur Olsen. "Okur geva aldrin upp!"
TB | 10/06/14
Seinna vangamyndin hjá okkum, er av krútsterka verjuleikaranum Teitur Olsen, av Sevmýri. Teitur er sonur hollu TB-stuðlarnar Fróða og Eileen Olsen, og er av mongum mettur at vera feskasta boð uppá ein komandi A-landsliðsleikara úr TB. Tað er heldur ikki av ongum, at vónirnar eru góðar til eitt A-landsliðspláss, tí Teitur hevur umboðað Føroyar í 11 dystum fyri U-17 landsliðið og í 4 U-19 dystum.
Teitur byrjaði á besta liðnum hjá TB í 2012, einans 17 ára gamal og hevur higartil spælt 65 dystir. Teitur er eitt satt álit á vøllinum – nærlagdur, róligur og gevur seg altíð fult út. Dygdir, ið eitthvørt lið ynskir sær av sínum spælarum!
Navn: Teitur Jespersen Olsen.
Aldur: 19 ár
Bústaður: Tvøroyri
Yrki: lærlingur hjá sp/f Hamar
Plass á liðnum: Miðverji
Byrjaði at spæla við TB: Eg haldi at eg var 6 ár, tá ið eg byrjaði at spæla fótbólt.
Debut á besta liðinum: Tað var i 2012 imóti Víkingi í Gøtu. Okur taptu 1-0.
Tit liggja á einum sera tryggum fyrsta plássi, hvat metir tú tað er, ið ger at tit hava verið so suverenir higartil í ár? Okur hava eitt sera gott lið við ungum monnum og hava góðar leikarir á øllum plássum og geva aldrin upp.
Hvussu eru menn fyri í hópinum? Formurin er ok i hópinum.
Metir tú TB fer at “halda allan vegin” og vinna 1. deild? Ja ! Tað rokni eg við. Eg dugi ikki at síggja, hví okur ikki skulu klára at vinna 1 deild.
Eydnast tað TB at rykkja upp í bestu deildina, verður Teitur Olsen so aftur at síggja á vøllinum, í stríputu blusuni í 2015? Ja, tað kunnu tykur rokna við at hann verður i svørtum og hvítum.
Metir tú liðið er búgvið til Effo-deildina, ella skal tað styrkjast við fleiri leikarum? Kanska styrkjast, tí onkur fer av landinum og hópur er smalur.
Tín besta løta við TB? Mín besta løta má vera, tá ið okur vunnu steypakappingina við smádreingjum.
Ringasta løta við TB? Ringasta løta var við dreingjunum, tá ið okur vóru javnir við B36 i stigum og høvdu betri málúrtøku. Men B36 vann dreingjadeildina, tí teir vóru betri innanhýsis.
Títt stuttligasta upplivilsi við TB? Stuttligasta upplivilsið var at vinna 2. deild i 2012.
Stuttligasti persónurin í skiftirúminum og hví? Eg haldi at Òli Johannesen er stuttligasti persónur i skiftirúminum. Hví? Tað er hann bara.
TB-fyrimyndin hjá tær? TB-fyrimynd er Super Dan. Dan Mortensen.
Altjóða fótbóltsfyrimynd? Altjóða fótbóltsfyrimynd er Nemanja Vidic.
Hvørjum útlendskum felag heldur tú við? Eg haldi við Manchester United.
Ein hjartans tøkk til Teitur fyri svarini og tey bestu ynski fyri fótbóltsframtíð hansara – vónandi síggja vit teg á besta TB-liðnum í mong ár!
Myndina hevur Jan Smedemark tikið.


text:
Nú eru vit komin til “klumpin” við útsettum og forskotnum dystum móti Kyndil – og einum regluligum. Dystirnir skulu allir spælast innan fyri eina góða viku. Tann fyrsti í Vestmanna hóskvøldið 22. mars kl. 20.00. Tann næsti í Havn týskvøldið 27. mars kl. 20.00 og tann triði í Havn leygardagin 31. mars kl. 18.00.
Tað hevur ikki gingið eftir vild móti Kyndil í ár. Kyndil er einasta liðið, sum VÍF ikki hevur vunnið og tí hevur VÍF nú møguleikan at vísa, hvar skápið skal standa. Kyndil vann tann fyrsta dystin í Vestmanna við trimum málum. Steypadystirnar vann Kyndil eisini, hóast VÍF lá á odda og hevði rættiliga gott tak á havnarmonnum allan fyrra hálvleik og nakað út í seinna hálvleik.
Hvørki Kyndil ella VÍF hava møguleika at koma í FM-finaluna í ár. Men VÍF eigur at stríðast fyri at fáa eitt triðjapláss, eingin ivi um tað, og vit rokna eisini við, at okkara menn fara at leggja nógv fyri at basa teimum grønu.
Vit ynskja monnunum góðar dystir og góða hvíld millum dystirnar. Somuleiðis heita vit á viðhaldsfólk sum at fjølgast í høllini í Vestmanna hóskvøldið og í Havn til hinar dystirnar.


text:
Føroyskir sangtekstir
- La Marseillaise
- La’ mig være
- Lack of words
- Lagaliga landið
- Lagatyssi
- Lagdur í grøv varð hann
- Lagið enda fær
- Lagnan
- Land mítt har grasið í líðum grør
- Langa leið vit í lívi saman
- Langt burt frá Gudi eg viltist
- Langt burt frá Gudi eri eg
- Langt burt frá øðrum londum
- Langt burtur frá Gudi eg gekk einaferð
- Langt burtur, við Jerúsalem
- Langt frá Gudi, langt frá Himli
- Langt síðan í fyrndini
- Langt, langt frá Gudi sum trælur eg lá
- Langtan í útlegd
- Lat anda tín við okkum vera
- Lat bert kuldan fjala fold
- Lat birtast upp eina gleðistund
- Lat ei hjartað óttast
- Lat ei mótið falla bróðir, systir
- Lat gleðiboðskap frá Zarepta blaktra út
- Lat hurðar upp, ger borglið breið
- Lat Jesus leiða
- Lat ljósið brenna
- Lat meg altíð sjá teg, Jesus
- Lat meg ei villast frá tær
- Lat meg goyma teg
- Lat meg í trúnni sjá títt andlit, Jesus
- Lat meg líkjast meiri tær, Jesus
- Lat meg liva
- Lat meg siga frá og syngja nú um Jesus
- Lat meg tæna tær, Harri
- Lat meg uppaftur hoyra fá
- Lat meg vera
- Lat okkum fundin í Himlinum minnast
- Lat okkum syngja um hitt dýra blóðið
- Lat okkum syngja, syngja um Lambið
- Lat okkum taka saman
- Lat sálmin frá tí lága
- Lat tárini falla
- Lat títt dýrabara navn
- Lat upp fangi
- Lat upp, so Dýrdarkongurin fær komið inn!
- Lat villar bylgjur bróta og brúsa lívsins hav
- Lat, o Guð, tín einglaskara
- Latið børnini koma til mín
- Latið sólina skína
- Latin eri eg í búna frelsunnar
- Latum okkum syngja øll
- Latum oss sameint syngja her
- Lær at siga noy
- Lær meg at biðja, Guð, lær Tú meg bøn
- Lær meg at kenna leiðir tínar
- Lær meg av hjarta at biðja
- Lær meg biðja: Ver Tín vilji
- Lær meg Guð at liva
- Lær meg lýdni, Gud
- Lær meg, o Jesus, teg at kenna
- Lær meg, tú fagra viðarlund
- Lær okkum
- Læran um familjuvirði og fólkasið
- Læt Jesus blóð sítt fyri meg
- Legendary afterparty
- Legg ikki í
- Legg tína byrði á meg!, Jesus biður
- Legg tínar sorgir á Harran, tín Guð
- Legg tú á dýpið eftir Jesu orði
- Legg út á dýpið eftir Harrans orðum
- Leiddur fór Símeon gamli av Heilagum Anda
- Leið meg einaferð enn út á dekkið
- Leið meg Guð, á lívsins veg
- Leið meg heim til frelsuklettin
- Leið meg til tær grønu fløtur
- Leið meg tryggan heim, Faðir
- Leið meg, áh, Gud! Tú hjálparleysan sært meg
- Leið mín ber mót dýrdarstaðnum
- Leið, bjarta ljós, ígjøgnum myrkrið her
- Leið, milda ljós, ígjøgnum tokukleim
- Leiðin liggur gjøgnum heimsins lond
- Leiðist tær við heimsins gykl og glitur
- Leikvøllurin
- Leingi slongdist mín bátur um villini hav
- Leita væl
- Leitar vár hugur í dag
- Les Guds orð og bið dag um dag
- Let The Dog Drive Home
- Let’s go dancing
- Letter from Alex
- Leygarkvøld í Havn
- Leygarkvøld í kvøld
- Leygarmorgun í Havn
- Leyst og liðugt
- Liðin eru barnaár
- Lifting Me Higher
- Lík áarstreymi tíðin er
- Líkagóð
- Líkt tíggju moyggjum er Guds ríki
- Lilja mín ljósa
- Liljan
- Liljan mín ljósa
- Listen
- Lít allar tínar leiðir
- Lít allar tínar leiðir
- Lít bert á hann
- Lít teg á Gud, tú sum mangt tungt mást bera
- Lít tú bert á títt Faðirvár
- Lít yvir landið
- Lít, á, sál, mót Golgata, sí, har Jesus hongur
- Lítið á Jesus, óttist hann
- Lítið lamb hjá Jesusi
- Lítið mær restar
- Lítið yvir Føroyaland
- Lítil vármynd
- Lítla barn nú limað í Guds ríki er
- Lítla barnið
- Lítla Elsa
- Lítla fitta nissa mín
- Lítla flugan
- Lítla Guðs barn, hvat sakar teg
- Lítla lamb
- Lítla Marin droymdi
- Lítli beiggi, tú mást ikki gráta
- Lítli firvaldur
- Lítli fuglur
- Lítli mín
- Lítli mín í nátt
- Lítli Pætur eiturkoppur
- Lítli Pætur eiturkoppur
- Lítli skattur
- Lítli vinur
- Lítur sál tín við stúran og møði
- Lív
- Liv fyri Jesus dag eftir dag
- Lív mítt er í Jesu hondum
- Lív mítt, Harri
- Livandi ljós
- Livandi oyða
- Livandi trø
- Livandi Trúgv
- Lívbeltið kasta í brúsandi hav
- Lívið
- Lívið
- Lívið
- Lívið
- Lívið alt skiftir sum veður og vindur
- Lívið er ein ferð
- Lívið er okkara gáta
- Lívið nýtt mær varð givið
- Lívið tómt var og eingin vón
- Lívið vaknar
- Lívið, tað svinnur sum dreymur á nátt
- Livir tú lívið í Kristus, o, sál?
- Lívsins álvara og endi áður ei mær voldu harm
- Lívsins land, mítt eyga teg langt burtur hóma kann
- Lívsins leikur
- Lívsins størstu lukku tú aldri fáa kanst
- Lívsins stríð
- Lívsins útegg
- Lívsins vatn tú fylli, Gud, sál mína við
- Lívsmynd
- Lívsmynstur vevarans
- Lívssæla vissa: Jesus er mín
- Lívssólin er risin, og náttin er av
- Ljóði frítt hesi gleðiboð
- Ljóðið, himmalhørpur, berið gleðiboð
- Ljóðmynd
- Ljós
- Ljós í myrkri
- Ljós og varmi
- Ljós skyggir fram, brýtur myrkursins veldi
- Ljós tíns kærleika skínur, Harri
- Ljós yvir landið og í barmi manna
- Ljósablátt
- Ljósið rann av kærleiks runni
- Ljósið rann, sum lívgar gleði
- Ljósið skiftandi glitrar á skýggjanna lag
- Ljósið svinnur
- Loðsur tú ver mær
- Lognbrá
- Lokkaður av tær
- Longsil
- Longsta lív, skjótt endar tað
- Longsul
- Lord of lies
- Lorteliv
- Louis, Louis
- Lov og prís um allar himlar
- Lov og tøkk og allan heiður
- Lov og tøkk og heiður
- Lov tær, Jesus, vár sangur ber
- Lova Harranum, mín sál
- Lova mær við
- Love
- Love Is A Cross
- Lovið Gudi, øll Guds børn
- Lovsongur mín ert tú
- Lovsyng nú Gudi
- Lovsyng tínum Harra, hvør ein kristin vørr
- Loyndarmálið
- Løgin dreymur
- Lønin veittrar, sum eg skundi mær avstað
- Løtan svarar fyri seg
- Løtt úr blundi hvør og ein
- Løtumynd
- LPK sangurin
- Ludvig Van
- Lukka mín
- Lukkuligur eri eg, og eg skal siga hví
- Lundavísan
- Luossabiddarin
- Lúrarin
- Lurta
- Lurta hoyr ein boðskap góðan
- Lurta nú so væl
- Lurta, kom, á, lurta
- Lurtað leingi her
- Lurtið væl, tit himnar høgu
- Lyft hendur mót Jesusi, trongda Guds barn
- Lyft Jesus hægri, lyft Jesus hægri
- Lyfti tíni, kæri faðir
- Lyftið eygum okkara móti fjøllum
- Lygnin
- Lyktamaðurin
- Lýs upp
- Lýsir bjart Amnesty
- Lýtt og gott


text:
TelduTænastan varð sett á stovn í 1987. Fyrsta navnið var Telduteam, men mett varð, at navnið var ov fremmant, tískil bleiv navnið broytt til TelduTænastan. Í 2014 keyptu Fróði Clementsen og Høgni Thomsen fyritøkuna. Teirra mál var at halda fram við góðu kundatænastuni.
- Vit hildu, at møguleikarnir vóru sera stórir fyri einari slíkari fyritøku, sum leggur dent á tænastu til privat fólk og smærri og størri fyritøkur, sigur Fróði.
- Fyritøkan byggir á stóra vitan og fagligar førleikar, og hesum ætla vit at halda fast í. Starvsfólkini hava verið kjarnan í fyritøkuni øll hesi árini. Tú skalt kunna krevja av okkum at vit vita, hvat vit tosa um, og at ráðini frá okkum eru álítandi. Hjá okkum eru góð ráð ikki dýr. Tænastan fylgir kundanum allan vegin. Tað er við hesari tankagongd, at kundarnir ár eftir ár hava vent aftur til TelduTænastuna, sigur Høgni.
Heilt frá byrjan av hevur dentur verið lagdur á, at snikka teldurnar eftir tørvinum hjá kundunum, tískil hava vit ikki einans lagt okkum eftir at selja so nevndar standard teldur. Hesin leistur hevur riggað avbera væl og vit hava valt at halda fast í honum.
TelduTænastan hevur altíð húsast á Hálsi í Havn. Handilin er fluttur nakrar fáar metrar frá upprunastaðsetingini, men flestu vita óivað hvar vit eru, tí vit eru nevniliga grannar hjá Skemmuni og Colorama.
Sum tíðin er liðin, er vøruúrvalið broytt. Telduheimurin er í støðugari broyting og tí er tað av allar størsta týdningi, at vit fylgja við. Nýggju eigararnir hava valt at fara aftur til røturnar hjá fyritøkuni. Hettar merkir, at í dag hevur TelduTænastan alt til tann einstaka brúkaran, og fyritøkuna. Vit hava eitt stórt úrval printarum, blekki, tónarum, teldum, skíggjum, telefonum o.s.fr.
TelduTænastan umboðar stór kend merki sum:
Hjá okkum ber til at fáa allar teldur umvældar, uttan mun til merkið.
Hjá okkum eru øll eru vælkomin á gátt, men vit hava eisini møguleika at senda okkara kønu starvsfólk út til tykkara.


text:
Upplýsingarnar á hesari síðuni geva tær góðan møguleika at fylgja við býráðsarbeiðinum. Her finnur tú millum annað skrá og samtyktir hjá býráði og nevndum. Her er eisini kunning um samstarvið hjá býráðslimunum, og hvør situr í teimum ymsu nevndunum.
Upplýsingar eru um kommunala skattaprosentið, og hvussu tú fært atgongd til skattalistarnar hjá øðrum borgarum. Undir Fíggjarætlan kemur fram eitt yvirlit yvir, hvat tínar skattakrónur verða nýttar til.
Kommunustýrisskipanin fyri Tórshavnar kommunu og kommunustýrislógin sæst eisini á síðuni.


text:
Altjóða brekdagur er sunnudagin 3. desember og bjóðar MBF føroyingum at hátíðarhalda dagin í Løkshøll frá kl. 14.30.
Endamálið við degnum er at varpa ljós á rættindi teirra, ið bera brek. Her verður hugsað um øll øki í samfelagnum, og harvið skal dagurin vera við til at økja um lívsgóðskuna og eisini almennu vitanina um, hvussu støðan er hjá fólki, ið bera brek.
Altjóða yvirskipaða evnið, sum ST árliga ásetir, er í ár Broyting, ið førir til eitt meiri burðardygt og mótstøðuført samfelag fyri øll.
Altjóða brekdagurin í Løkshøll byrjar kl. 14.30 við kaffi, og kl. 15.00 setir Tóra við Keldu, forkvinna, dagin. Síðani fara Sirið Stenberg, landsstýriskvinna í Heilsu- og innlendismálum, og Aksel V. Johannesen, løgmaður, at hugleiða um inklusjón og lívsgóðsku frá einum politiskum sjónarhorni. Eftir góðan tónleik við Rakul Ró og Steintór Rasmussen fær danin Jacob Nossell orðið og heldur fram við sama evni um inklusjón og lívsgóðsku.
Jacob Nossell, sum hevur lisið journalistik, er fjølbroyttur sum persónur og hevur verið virkin á fleiri ymiskum pallum, og er kendur í Danmark fyri at tosa opið og erliga um lív sítt við spastiskum lammilsi, ið vanliga verður kallað CP fyri cerebral parese. Hetta ger hann serliga við ymiskum fyrilestrum, stuttfilmum og leikum, og hevur m.a. verið við í tiltøkum hjá Det Centrale Handicapråd, Grøn Koncert og Københavns Kommune.
I 2013 gjørdi Jacob Nossell saman við Thomas Skov eitt upplýsandi átak, sum teir kallaðu Det er ikke et handicap fyri Socialstyrelsen. Eisini var Jacob ein av høvuðspersónunum í viðurkenda dokumentarfilminum Naturens Uorden, sum fyrstu ferð varð sýndur í oktober 2015. Filmurin er nú vístur fleiri enn eina millión ferðir um allan heim.
Í 2016 varð eisini leikurin Human Afvikling sýndur á Det Kongelige Teater fyri fyrstu ferð. Hesin leikur hevur síðan tá fingið CPH Cultures Årets Særpris.
Jacob Nossell arbeiðir dagliga sum sjálvstøðugur ráðgevi, har hann ráðgevur ymiskum felagsskapum og feløgum á brekøkinum. Í 2010 fekk hann Spastikerforeningens Spastikerpris og í 2014 Vanførefondens Opmuntringspris.
Altjóða brekdagurin endar kl. 16.30 við at Ása Olsen, aðalskrivari, tekur samanum.
Við vón um góða uppmøting til altjóða brekdagin 2017 verða øll hervið boðin til dagin, sum sjálvandi er ókeypis.
Meginfelag teirra, ið bera brek í Føroyum


text:
Sáttmálasamráðingarnar 2017 byrjaðar
Dan Klein --- 31.08.2017 - 09:00
SÁTTMÁLI: Starvsmannafelagið og Fíggjarmálaráðið handaðu í dag hvør øðrum sáttmálakrøvini til sáttmálasamráðingarnar í heyst. Hetta er startskotið til eitt nýtt samráðingarumfar á almenna arbeiðsmarknaðinum
Tíðindaskriv:
Sáttmálin hjá Starvsmannafelagnum við landið fer úr gildi 1. oktober og í dag byrjaðu partarnir samráðingarnar um ein nýggjan sáttmála.
Bæði lønarkrøv og onnur viðurskiftini í sáttmálanum eru á breddanum.
Tað eru limirnir í Starvsmannafelagnum, sum upprunaliga eru komnir við uppskotum til sáttmálakrøv, umvegis síni álitisfólk. Síðani hevur nevndin og umsitingin í felagnum skipað og lagt krøvini hjá felagnum til rættis.
Starvsmannafelagið er sum vant tað fyrsta av feløgunum á almenna arbeiðsmarknaðinum, sum fer til samráðingar um sáttmála fyri eitt nýtt tíðarskeið. Fundurin í dag var tí startskotið til eitt nýtt samráðingarumfar á almenna arbeiðsmarknaðinum.
Fyrsti fundurin varð hildin í Starvsmannafelagnum, og avtalað er, at samráðingarnar í heyst skulu vera í hølum felagsins. Á hesum fyrsta samráðingarfundinum avtalaðu partarnir, at hittast aftur mikudagin 6. september.
Hetta er fyrstu ferð, at sáttmálasamráðingar eru við landið, har Jan Mortensen stendur á odda fyri samráðingarnevndini hjá Fíggjarmálaráðnum og Súni Selfoss leiðir samráðingarnevndina hjá Starvsmannafelagnum.
Fyri Fíggjarmálaráðið samráðast Súsanna Nolsøe, Snorri Fjallbak og Jan Mortensen, lønarstjóri. Við á hesum fyrsta fundinum var eisini Kristina Háfoss, landsstýriskvinna í fíggjarmálum, sum varar av landsins lønarsáttmálum.
Samráðingartoymið hjá Starvsmannafelagnum er sum vanligt mannað av nevndini hjá Starvsmannafelagnum og Annu Johannesen, nevndarskrivara.
Sáttmálin við Kommunala Arbeiðsgevarafelagið, KAF, fer eisini úr gildi 1. oktober. Tær samráðingarnar byrja í næstu framtíð.
Starvsmannafelagið


text:
Oljuvinnufelagið bjóðar tí til fund í Vinnuhúsinum mikudagin 14. desember kl. 14.00.
Endamálið við fundinum er at fáa eitt orðaskifti um felags átøk í 2017. Orðaskiftið skal snúgva seg um, hvussu føroyskir maritimir veitarar á bestan hátt samskipa og planleggja felags átøk í 2017, og um hvussu man marknaðarførir Føroyar sum ein maritiman tænstudepil í 2017.
- Er føroyskur landabásur á oljumessu ella aðrari messu rætta átakið?
- Eru onnur átøk, sum kunnu geva betri úrslit í 2017?
- Kunnu pengarnir, sum verða brúktir til felagsbás verða betri gagnnýttir, um man samskipar hetta á annan hátt?
Øll eru vælkomin til fundin – bæði tey, sum vanliga eru á oljumessum, men eisini tey, sum selja og ynskja at selja maritimar tænastur til útlendskar keyparar.
Skrá til fundin:
- Átøk framd í 2016
- Framløga av úrsliti av limakanning hjá Oljuvinnufelagnum
- Orðaskifti um átøk í 2017
Nevndin í Oljuvinnufelagnum vónar, at áhugaði møta fjølment.
Um spurningar eru ber til at seta seg í samband við Jórun Gardar á telefon 739913 ella á teldupost jorun@industry.fo.


text:
Jóhan Solo er einmansbólkur hjá føroyskum tónleikara, sum er búsitandi í Danmark. Hann hevur fjølbroytta bakgrund sum tónleikari og hevur bæði skrivað filmstónleik og verið rocktónleikari.
Jóhan syngur, spælir gittar og brúkar ymisk slagverk í framførsluni. Hann skrivar egnar sangir og er sera dugnaligur gittarspælari. Jóhan spælir eitt bland av fólkatónleiki, blues og rocki, og gjøgnum árini hevur hann spælt í eitt nú Danmark, Kekkia, Slovakia.
Nú vitjar Jóhan Solo fyri fyrstu ferð á Summar Festivalinum.


text:
Vit vit tað øll.
Kjøt er ikki gott fyri okkum. Mat ídnaðurin er forbannað óetiskur, og heimurin hevði sikkurt verið eitt betri stað, um vit øll steðgaðu við at útnytta djór. Men heldur enn at prædika um, hvussu gott tað er fyri kroppin og náttúruna at vera veganari, so fari eg heldur at skriva um mína viku frá einum meira pragmatiskum vinkli.
Fyri at vera heilt erligur, so hevði eg ógvuliga góðar treytir, tí mamma var eisini við uppá at royna at eta veganskt. Tað vil siga, at eg slapp undan at gera mín egna døgurða, sum eg veit, at nógvir ungir veganarar mugu gera sjálvir.
Veganskur kostur loyvir ikki at eta nakað, ið er framleitt av djórum. Tað vil siga kjøt, mjólkavørur og egg. Tað ringasta við veganara kosti er, at eg kki kann eta ost ella egg. Tí eg havi einki ímóti ikki at eta kjøt, eg eti ofta vegetar mat sum ein sandwich við mozzarella og avokado ella ein rosti burgara. Men uttan ost ella egg, so verður alt eitt sindur turt, og mann situr bara eftir við tankanum “um bara eg hevði kunnað koyrt eitt sindur av osti í”.
Men tað vil ikki siga, at allur maturin er sum at eta papp. Yndis rætturin frá hesari vikuni var ein simpul pasta sós.
Stoktur leykur, hvítleykur, courgetta og piparfrukt. Blenda tað saman við mandlumjólk og so aftur á pannuna saman við grønmetisbuljong, salt og pipar. Ógvuliga simpult, men smakkar fantastiskt saman við pasta. Og pasta generelt, mann slær ongantíð feil við einum pastasalati.
Smoothie eru eisini øgiliga góðir og kunnu saktans gerast veganskir. Har er so nógv ymisk, mann kann koyra í, so tað verður mann aldrin troyttur av. Det Veganske Politis Sekretariat hevur eina heila seriu við ymiskum smoothies, mann kann gera.
Ein tummilfingraregla tá tað kemur til veganskan mat er at halda seg frá veganskum mati, sum roynir at smakka sum vanligur (óveganskur) matur, tí mann veit, hvussu tað eigur at smakka, so alt annað verður bara skuffandi. Men har eri eg ikki heilt samdur, tí til dømis smakka veganskar chicken nuggets genialt. Men eg royndi eitt slag av veganskum kjøti, sum smakkaði sum eitt kryddað og kókað bildekk. So eg haldi ikki, at tað er so svart og hvítt.
Sum veganari verður mann noyddur at steðga upp og lesa, hvat tað er, mann koyrir í kroppin. Hetta eri eg slettis ikki vanur við, tí vanliga hugsi eg ikki um, hvat er í matinum. Eg hugsi meira um, hvussu tað smakkar. Og eg bleiv ógvuliga kløkkur av nógvum vørum, sum mann annars ikki hevði mjólk í. Til dømis fæst ostur í pesto, men mann smakkar ikki mun á vanligum pesto og veganskum pesto.
Hesa vikuna noyddist eg at venja meg við ein heilt annan máta at vera mettur á. Aftaná eg havi etið ein kempi búff, so følir eg meg altíð troyttan, og sum um eg eri við at eg eri við at bresta. Men aftaná eina veganska máltíð, føli eg meg ongantíð ordiliga mettan, men eg klári ikki at ikki eta meira. Á ein máta sokkar tað at fara frá døgurðaborðinum ónøgdur, men tað kann eisini vera frískligt ikki at enda í food-koma aftaná døgurðan.
Annars eigur kjøt ídnaðurin ein stóran part av global upphitingini, men alt eg veit er, at eg havi latið út nógv fleiri vakstrarhúsgass enn vanligt.
Men yvirhøvur haldi eg, at tað var ein góð uppliving, sum øll burdu roynt. Eg vænti ikki, at øll fara at blíva veganari. Eg veit, at eg ikki bleiv, men kanska opnar tað eyguni fyri ymisk alternativ til kjøt. Næstu ferð eg fái mær pastasalat, fari eg heldur at brúka veganskt pesto enn cream-fraiche dressing, og næstu ferð eg geri smoothie, so fari eg heldur at brúka mandlumjólk enn vanliga mjólk. Fyri nógv er tað kanska nokkso nógv at fara fullkomiliga “kold tyrker”, men um mann byrjar við at eta veganskt minimum einaferð um vikuna, so kann mann taka tað harfrá. Um øll eta veganskt einaferð um vikuna, so kunnu vit drastiskt minka um CO2 útlát, men nú fari eg at steðga mær sjálvum, áðrenn eg byrji at prædika.


text:
Søren Vagn Jacobsen er danskur rithøvundur, føddur í 1946 í Keypmannahavn. Hann hevur starvast sum lærari frá 1969 til 2000.
Fyrsta bók hansara var Ha´det godt, Kaj; hon kom út í 1979 og vann í einari skandinaviskari ungdómsbókakapping.
Søren Vagn Jacobsen spennur víða, hann skrivar, science-fiction, krimi og skemtisøgur, umframt at hann hevur skrivað lærubøkur til undirvísingarbrúk.
Seinnu árini hevur Søren Vagn Jacobsen serliga skrivað lættlesibøkur og hevur vunnið prísir fyri tað.
Útgáva:
2011 Tummas og tjóvurin
2013 Jólagávan hjá Monu
Heiður:
1985 Kommunernes Skolebiblioteksforenings forfatterpris
1986 Kulturministeriets Børnebogspris
2002 Skrivaraprísin. Ársins lættlesi-rithøvundur


text:
Soleiðis ávirkar rúsdrekka likamið
Tá ið tú drekkur rúsdrekka, ávirkar tað likamið og sansirnar, sum sostatt ávirkar tíni evni at koyra bil.
- Sjónin versnar - Tú sært verri í myrkri ella í mjørka. Verður tú blindað/ur av mótkoyrandi bili, gongur longri tíð, til sjónin aftur er í lagi.
- Viðbragdstíðin (reaktiónstíðin) leingist - Tú reagerar seinni í ferðsluni, og tað kann vera vandamikið.
- Evnini at savna seg um eitthvørt versna
- Økt bráðlyndi og aggressivitetur
- Rørslur gerast klombrutar - Rørslur, sum vanliga eru róligar, gerast óstortligar, til dømis tá tú vilt bremsa ella venda.
- Minnið versnar - Tú gloymir kanska at blinka, hyggja í síðuspegl, ella tú gloymir víkiskylduna.
- Veruleikasansurin versnar - Tú yvirmetir tíni evni í ferðsluni.
Soleiðis ávirkar rúsdrekka likamið promillu fyri promillu
0,2 promilla - Eyguni hava ilt við at fokusera og umstilla seg frá ljósi til myrkur.
0,5 promilla - Tú kennir teg lættari ávirkaða/n. Evnini at fata støður eru verri og neyvar rørslur gerast truplari. Sjónarvíddin minkar.
0,8 promilla - Kropsligu samskipanarevnini versna og viðbragdstíðin (reaktiónstíðin) leingist.
1,0 promilla - Uppmerksemið og evnini at hugsavna seg vikna. Tú kennir teg lina/n og hevur ilt við at halda javnvágina.
1,5 promilla - Rørsluførleikarnir versna og trupult er at tosa. Tú hevur ilt við at minnast.
2,0 promilla - Tekin um eitran koma fyri, og sjálvstamarhaldið hvørvur.
3,0 promilla - Tamarhaldið á bløðruni hvørvur. Tú kanst fella í óvit og vera í lívsvanda.
4,0 promilla - Tú hevur mist vitið og ert í lívsvanda.
Keldur: Sikker Trafik og www.sundhed.dk


text:
FFM-Torgið: Avbjóðingar tá nýggj heimasíða skal gerast
M-Torgið var í hølunum hjá Gallup Føroyum, fríggjadagin 13. apríl, tá Durita D. Samuelsen, fulltrúi frá Hugskotinum, gav okkum áhugavert innlit í, hvussu Hugskotið arbeiðir við at stuðla íverksetum at menna teirra hugskot til veruleika, umframt tey átøk, sum Hugskotið eisini stendur fyri.
Eisini hevði Sølvi Jespersen frá Atlantic Airways framløgu um tilgongdina og avbjóðingarnar í samband við, tá ein nýggj heimasíða skal gerast og hvørji atlit skulu takast til móttakarar og samskifti, tað tekniska, tíðarrammuna og tað fíggjarliga. Sølvi hevur saman við øðrum ment nýggju heimasíðuna hjá Atlantic Airways. Við útgangstøði í fyrilestrinum hjá Niels Skovmand á M-Torginum 14.februar legði Sølvi fram, hvussu "user experience" og "user-testing" er týðandi partur í tí umfatandi verkætlanini: "nýggj heimasíða".


text:
Í øllum búrúmum og í bústaðnum sum heild skal vera ein útiluftstilflutningur á í minsta lagi 0,3 l/s pr. m² av upphitaðari hæddarvídd.
Í sambandi við útrokning av neyðuga útiluftstilflutninginum verður víddin roknað sum samlaða brutto hæddarvíddin.
Kjallarar skulu somuleiðis gerast við luftskifti.
Køkar skulu vera útgjørdir við roykhettu við mekaniskari útsúgving yvir komfýrinum. Roykhettan skal hava mekaniska útsúgving, sum kann stillast, og útluftingin skal vera beint út í fríska luft. Roykhettan skal hava nóg stórt virkni til at beina burtur royk og dálkaða luft, sum stendst av matgerð.
Kókiplátur kunnu t.d. vera el- ella gasupphitaðar og innbygdar í komfýrar.
Dagliga luftskiftið í bústaðareindum skal útvegast við luftskiftisútbúnaði, sum hevur hitaendurnýtslu við innblásing í búrúm og útsúgving í baðirúmum, vesirúmum, køkum og vásakøkum.
Um summarið kann natúrligt luftskifti umvegis vindeygu, luftskiftisop og líknandi brúkast í staðin fyri mekaniskan luftskiftisútbúnað.
Um summarið kann verða neyðugt við meira luftskifti fyri at sleppa av við yvirskotshitan. Í hesum sambandinum kann natúrlig, mekaniskt ella samansett luftskifti nýtast.
Luftskiftið í køki, baðirúmi, vesirúmi, vásakøki o.tíl. rúmum skal kunna økjast í minsta lagi til niðanfyri nevnt:
Í køki skal ein luftnøgd á í minsta lagi 20 l/s súgvast út og í baði- /vesirúmi ein luftnøgd á í minsta lagi 15 l/s. Í vesirúmum uttan bað, vásakøkum og kjallararúmum skal ein luftnøgd á í minsta lagi 10 l/s súgvast út.
Tann økta luftnøgdin, sum her verður kravd, vil ofta hava við sær, at eitt størri samlað luftskifti verður kravt í bústaðnum enn tað dagliga luftskiftið á 0,3 l/s pr. m².
Tørvstillagað luftskifti kann nýtast treytað av, at tilførslan av útiluft harvið ikki verður lægri enn 0,3 l/s pr. m².
Tørvstillagað luftskifti merkir vanliga tillagan eftir vætuviðurskiftunum.
Tørvstillagað luftskifti kann eisini vera ein roykhetta, stýrd við hond. Útsúgving frá baðirúmum og vesirúmum eigur altíð at vera í minsta lagi 10 l/s.
Einbýlishús kunnu skifta luftina við natúrligum luftskifti. Fyri einbýlishús við natúrligum luftskifti eru stk. 1, 2 og 4 somuleiðis galdandi.
Við einbýlishús skilst hús við einum bústaði, íroknað tvíhús, raðhús, bólkahús, ketuhús o.o., har ið bústaðirnir eru atskildir við loddrøttum íbúðarskilnaði.
Við natúrligt luftskifti skilst, at luft verður flutt inn gjøgnum ventilar í útveggjum og beind burtur við natúrligum uppráki gjøgnum útluftingarrør frá køki og baði-/vesirúmi, ført yvir tak.
Í sambandi við natúrligt luftskifti frá rúmum á fleiri hæddum eigur at tryggjast, at ovaru hæddirnar ikki verða ávirkaðar av upprákinum frá niðaru hæddunum.
Virkiskrøvini til luftskifti í rúmum við vanligari rúmhædd eru roknað at vera lokin, tá ið luftskiftið í rúmunum er sum niðanfyri:
Tilhaldsrúm
Tilflutt útiluft:
Umvegis vindeyga, sum kann latast upp, lúku ella úthurð. Ein ella fleiri útiluftventilar við fríum opi, sum tilsamans eru á í minsta lagi 60 cm² pr. 25 m² gólvvídd. Víddin á opinum út í fríska luft kann møguliga ásetast við støði í eini luftskiftistøkniligari útrokning.
Køkar
Tilflutt luft:
Umvegis op á í minsta lagi 100 cm² móti atkomurúmi, umframt vindeyga, sum kann latast upp, lúku ella úthurð.
Bað og vesi í sama rúmi
Tilflutt luft:
Umvegis op á í minsta lagi 100 cm² móti atkomurúmi.
Harafturat – um rúmið er móti útveggi – vindeyga, ið kann latast upp, lúku ella úthurð.
Burturflytan av inniluft:
Umvegis útluftingarrør við tvørvídd á í minsta lagi 200 cm².
Kjallararúm
Tilflytan av útiluft gjøgnum ein ella fleiri útiluftsventilar.
Burturflytan av inniluft úr minst einum kjallararúmi við útluftingarrøri við tvørvídd á í minsta lagi 200 cm²
Fyri onnur rúm enn tey, sum eru nevnd í stk. 1-6, skal dimensjóneringin av luftskiftinum góðkennast av kommunala byggimyndugleikanum við atliti at, hvussu stórt rúmið er, og hvat tað verður nýtt til.
Við onnur rúm skilst vaski- og turkirúm, sauna, lyftur, bilhús o.tíl.


text:
Tekningarfreistin er hósdagin 7. juni 2018
Avgreišslutķšir:
mįnadag - hósdag: 10-16
frķggjadag: 10-17
Telefon: +298 755150
Skeišspostur: skeid@nam.fo
Telduposur: nam@nam.fo
Skślaįriš 2018/2019 skipar Nįm fyri skeišum, iš eru mennandi og kveikjandi fyri lęrarar bęši ķ fólkaskśla og į mišnįmi. Summi skeiš eru vend móti įvķsum lęrugreinum, og onnur leggja dent į hįttalag og nįmsfrųši.
2018 er įr fyri mįlmenning hjį bųrnum, og ķ hesum hųpi hava vit aftur ķ įr skeiš viš Mįlspųlum, eins og Sśluskeišini eisini eru į skrį.
Nįm gav fyrr ķ įr bókina Mennandi Sįlarfrųši śt, og ķ tķ sambandi verša skeiš bošin śt, iš rithųvundarnir sjįlvar skipa fyri, eisini veršur eitt skeiš fyri leišslur undir sama evni.
Nįm hevur ķ samstarvi viš Helga Dam Ziska giviš śt undirvķsingartilfar ķ talvi. Helgi kemur sjįlvur at hava skeiš fyri lęrarum viš stųši ķ tilfarinum. Į skrį eru eisini skapandi skeiš innan film og handaverk og list. Alt hetta og annaš, sum vit vóna fer at geva lęrarum vegleišing og ķblįstur į ymsum ųkjum.
Lęrugreinadagarnir eru vęl umtóktir, og hesir eru aftur į skrįnni nęsta skślaįr. Her er gott hųvi hjį faklęrarum at mųtast og deila vitan og royndir. Harumframt hava vit aftur ķ įr nųkur feršaskeiš, sum skślarnir kunnu bķleggja einsęris. Viš hesum skeišunum fįa allir lęrarar skślans hųvi at savnast um eitt įvķst skeiš.
Skeišini eru mong og fevna ógvuliga breitt. Tosa viš leišsluna um, hvat hóskar best til tķn, og hvųrji av skeišunum kunnu geva tęr ķkast til ein lęttari gerandisdag.
Viš vón um góša undirtųku til skeišini og gott samstarv viš skślarnar sķggja vit ķ Nįmi fram til skślaįriš 2018/2019 viš spenningi.
Vegna okkum ķ Nįmi
Eyšun Gaard, stjóri


text:
Svartideyði og aðrar spøkilsissøgur
Bókadeild Føroya Lærarafelags
82,00 kr
Spar 5,00 kr
- Síður: 98
- Útgávuár: 2006
- Upprunamál: føroyskt
- Innbinding: heft við klaffum
- Rithøvundur: ymiskir
- Myndir: Jóannes Lamhauge
Savn við tíggju nýggjum og spennandi søgum. Um flennandi húðarklæddar skøltar, um ungan mann í hamferð, um gult, slímut, blóðsprongt eygað, um smsboð, ið boða frá ófrættum og mangt, mangt annað óhugnaligt.
Set teg í ein góðan stól okkurt kvøldið, tá ið vindurin ýlir og tað oysir niður. Far og les… um tú torir.


text:
Úr køkinum á Etika
Rangrulla, futomaki, hosomaki, nigiri - og so alt tað grillaða. Fleiri enn 1000 bakkar av sushi og ristaðum fara út av húsinum hvørja viku, og afturat tí leggjast allir gestirnir sum eta í matstovuni.
Tá ið tú situr og etur sushi - heima við hús, ella á matstovuni - hugsar tú møguliga ikki um tey, ið hava puttlast við matin. Men tú skalt vita, at tey hava hugsað um teg. Tað estetiska er ein týðandi partur av upplivingini, at eta sushi, og tað vita tey í køkinum á etika alt um. Nógv verður tí gjørt burturúr, at fáa matin at síggja vakran út, og tað krevur nógva venjing at rulla góðar rullur.
Bunlom Srisin - ella Kob, sum hon verður kallað - hevur arbeitt í køkinum á etika síðani tað lat upp fyrstu ferð, og stendur eisini fyri at venja upp nýggj starvsfólk. Í løtuni er hon í holt við at seta saman nýggju matskránna. Vit hava vitjað Kob í køkinum og tikið nakrar myndir av hennara hugtakandi sushi handalagi.
Fært tú hug at royna at gera sushi heima við hús? So kanst tú her lesa tey trý góðu ráðini frá Kob.


text:
Á hesum síðum verður í stuttum greitt frá, hvat plankton er.
Greitt verður frá um plantuplankton og djóraplankton á Landgrunninum, og hvønn týdning tað hevur sum føði fyri onnur lið í føðiketuni her.
Á víðum havi er plankton øðrvísi enn inni á Landgrunninum. Undir opið havi verður greitt frá um plantuplankton og djóraplankton á hesum leiðum og eitt sindur um týdningin, tað hevur fyri fiskin har.
Firðirnir eru serskildar vistskipanir. Hetta verður lýst nærri undir serstaka partinum firðir og sund.
Í gróðrartíðini frá fyrst í apríl til september vera regluligar mátingar av plantuplankton gjørdar einaferð um vikuna við Lívfiskastøðina í Skopun. Hesin sjógvur er umboðandi fyri innaru landgrunsleiðirnar.


text:
Í 1997 varð sett í gildi roknskaparkunngerðin um almenna roknskaparverkið. Undan tí vóru so at siga ongar týðandi reglur galdandi fyri almenna roknskaparhaldið í Føroyum. Endamálið við at seta í gildi roknskaparkunngerðina var at fáa økið væl skipað.
Eftir 1997 eru krøvini at umsita almennan pening alsamt herd.
Krøv eru um, hvussu ein fíggjarætlan verður til, hvussu roknskaparhaldið verður skipað á almennu stovnunum, hvørji kontuskipan verður skrásett eftir, hvørjar roknskaparmeginreglurnar eru og nær stovnurin tekur neyðug búskaparlig atlit.
Tær týdningarmestu ásetingarnar á roknskaparøkinum, eru her.
Eisini verður kravt, at allar roknskaparskrásetingar fara fram í somu skipan. Nevniliga Búskaparskipan landsins. Tað eru nógvir brúkarar, stovnar, ymisk sløg av virksemi og nógvar miðspjaddar búskaparloysnir, sum skulu sampakka, fyri at framleiða roknskapin í sentralu roknskaparskipanini. Tí er neyðugt við tíðarfreistum, standardiseringum, mannagongdum og vegleiðingum, sum eru savnaðar í vinstra bredda.
Gjaldstovan | Kvíggjartún 1 | FO-160 Argir | Tel: +298 35 24 00 | Fax: +298 35 24 01 | gjaldstovan@gjaldstovan.fo | EAN 5797100000010 | V-tal 343269


text:
Orð: Hans A. Urseth
Lag: F. Melius Christiansen
Týtt: Jákup Olsen
1. Bert eitt stig, bert eitt stig, tú, sum ivandi ert,
og sum enn stýrir syndanna kós.
Alt vil umskift tá verða, tí kenna tú fert
frið og sælu og gleði og ljós.
Bert eitt stig yvir markið og yvir til Gud –
hevur mót tú at stíga tað stigið heilt út –
frá heiminum yvir til Gud?
2. Bert ein avgerð í fremmanda landinum har:
„Eg vil reisa meg og fara heim.“
Áh, tá lætnar tann byrði so tung, sum tú bar,
og har heima er gleði og gleim.
Bert eitt suff úr tí syndtyngda brósti til Gud,
tá er stillaður ófriður, endað øll sút –
eitt stig yvirum – og til Gud.
3. Bert eitt eygnakast søtt har av Golgata træ,
frá Guds Soni, sum andaðist har.
Øll tín synd har varð goldin, øll somul, áh, ja,
tí av kærleika alt har hann bar.
„Tað er fullgjørt“, hann rópti, tað var fyri teg,
„alla straffina tók eg, hon fall har á meg,
kom barn, tað var alt fyri teg!“


text:
16.1.14
13.1.14
Ikki so galnir Instagram profilar
Vistu tit av, at Neil Patrick Harris og Lena Dunham hava Instagram? Og eftir mínum tykki eru hetta tveir feitir profilar at fylgja. Myndirnar omanfyri kunnu sigast at vera prógv uppá hetta.
instagranph
Neil Patrick Harris er m.a. kendur sum Barney Stinson í How I Met Your Mother
lenadunham
Lena Dunham aka. Hannah Horvath í Girls (3. sesong byrjar í dag!)
Eisini hevur 'it-girl' Alexa Chung ein fínan Instagram profil har hon javnan leggur myndir út. Eftir mínum tykki er hennara myndir ikki eins góðar sum tær hjá Lenu og Neil, men kortini ein fínur profilur.
chungalexa
instagranph
Neil Patrick Harris er m.a. kendur sum Barney Stinson í How I Met Your Mother
lenadunham
Lena Dunham aka. Hannah Horvath í Girls (3. sesong byrjar í dag!)
Eisini hevur 'it-girl' Alexa Chung ein fínan Instagram profil har hon javnan leggur myndir út. Eftir mínum tykki er hennara myndir ikki eins góðar sum tær hjá Lenu og Neil, men kortini ein fínur profilur.
chungalexa
10.1.14
Prent - Claudia Varosio
Via Google fann eg inn á Etsy síðuna hjá Claudiu Varosio. Her ber til at keypa orginalar, stuttligar og øðrvísi plakatir sum eru inspireraðar av popp-mentan. Fleiri av plakatunum avmynda serligar senur í filmunum. Eisini ger Claudia pappír-dukkur av film-figurum, harímillum Margot Tenenbaum sum er avmyndað omanfyri.
Á Etsy-síðuni hjá Claudiu eru nógv prent sum eg kundi hugsað mær. Til ber at hyggja at stóra úrvalinum við at fylgja hesi leinkjuni.
Á Etsy-síðuni hjá Claudiu eru nógv prent sum eg kundi hugsað mær. Til ber at hyggja at stóra úrvalinum við at fylgja hesi leinkjuni.
9.1.14
Ókeypis kalendari - 2014
Vitja bloggin her og fylg leinkjuni fyri at taka kalendaran niður
2.1.14
1.1.14
2013 - eitt sindur av hvørjum
Tónleikur:
Filmar:
Bøkur:
Sjónvarp:
Nýggjárslyfti:
Læra at loysa ein Rubick's cube! Fyrsta málið er at fáa fatur á einum
Subscribe to: Posts (Atom)


text:
1974
Innihaldsyvirlit
Hendingar[rætta | rætta wikitekst]
Ítróttur[rætta | rætta wikitekst]
Fótbóltur[rætta | rætta wikitekst]
Svimjing[rætta | rætta wikitekst]
- 11. mai - Landsfelag Føroyska Froskmanna skipar fyri kappsvimjing um Nólsoyarfjørð. Birgir Enni úr Suðuroyar Froskmannafelag vinnur kappingina. Hann er1 tíma og 25 min. og 15 sek. um teinin, sum er nýtt met. Nr. 2 gerst Hermann Eysturoy úr Tórshavnar Froskmannafelag, nr. 3 gerst Jonhard Hansen úr Eysturoyar Froskmannafelag.
Føðingar[rætta | rætta wikitekst]
- 5. januar - Gitte Klein, føroysk rithøvundur
- 20. januar - Annlis Bjarkhamar, fyrrverandi landstýriskvinna við mentamálum
- 13. apríl - Marta Jandová, kekkisk songkvinna
- 26. september - Lena Anderssen, føroysk-kanadisk songkvinna
- 18. desember - Jens Marni Hansen, føroyskur tónleikari
Andlát[rætta | rætta wikitekst]
- 2. februar - Jóhanna Maria Skylv Hansen, føroyskur rithøvundur (f. 1877)
- 26. august - Charles Lindbergh, amerikonsk floghetja (f. 1902)


text:
Antarktis
Antarktis er meginlandið á suðurpólinum og bleiv funnið 1820. Suðurkollur er undir millumtjóða sáttmála, sum bannar londum at eiga ella gangnnýta landið.
Innihaldsyvirlit
Landafrøði[rætta | rætta wikitekst]
Suðurkollur er stórt meginland, og uttan um eru stór høv. Suðurkollur er fjarskotnasta og ómildasta land í heiminum. Oman á næstan øllum meginlandinum er tjúkkur ískappi; úti við strendurnar brotnar í heilum burtur av ískappanum - ísurin kálvar - og ovurstór ísfjøll - upp í 200 km reka til havs.
Fólkið[rætta | rætta wikitekst]
Suðurkollur er einasta meginland, har fólk ongantíð hevur búsett seg - einastu fólk, ið eru har, eru granskarar, ið granska til dømis jarðfrøðina, veðurlagið og lofthavið uppi yvir Suðurkolli.
Bara um 1200 fólk eru á Suðurkolli um veturin; um summarið eru um tríggjar ferðir so nógv fólk. Øll eru vísindafólk og granska, og 46 granskingarstøðir eru spjaddar um alt meginlandið. Øll hús eru ógvuliga væl bjálvað fyri nógva kuldanum, og nøkur eru grivin niður í ísin, har tað lívir betur, serliga í vindi. Dieselmotorar gera ravmagn til húsini, og allar støðir hava nóg mikið niður fyri av olju, mati og aðrari útgerð til í minsta lagi eitt ár, skuldi ikki verið komandi fram til teirra fyri veður.
Granskarar úr øllum heiminum koma til Suðurkoll at granska veðurlagið, jarðfrøðina og sjáldsama dýra- og plantulívið. Av elligomlum grótsløgum fæst vitan um menning jarðarinnar í jarðfrøðiligari fornøld, og mongu torusteinarnir, sum eru dotnir niður á ísin, geva granskarum upplýsingar úr rúmdini.
Vísindafólk bora niður ígjøgnum ískappan og taka kjarnan upp, soleiðis kunnu tey granska broytingar, sum hava verið, í veðurlagnum.
Myndir[rætta | rætta wikitekst]
Bothoyggj og Mount Scott vestur við antarktisku hálvoynni
Fotomynd av Antarktis tikin úr einum fylgisveini
Pingvinurnar í Antarktis hava higartil fingið frið
Ávísingar úteftir[rætta | rætta wikitekst]
- Npolar.no - Norsk polarinstitutt
- Antarctic Place-names Commission of Bulgaria
- Illustrated map of Livingston Island and Greenwich Island


text:
Myndir: Føroysku kvinnurnar eru komnar aftur
Myndir12-06-2017 - 21:37 - Jóanis Albert Nielsen
Um vikuskiftið hevur føroyska landsliðið í kvinnu hondbólti spælt EM-undankappingardystir. Føroyska liðið gjørdi ikki mætari enn at vinna báðar dystirnar. Fyrst 25-24 á Grikkalandi, og síðani 20-17 á Finnlandi, og hava føroysku kvinnurnar tí spælt seg víðari.
Um 20-tíðina setti rutuflogfarið hjá Atlantic Airways seg í Vágum, og umborð vóru føroysku hondbóltkvinnurnar. Á flogvøllinum var ein móttøka fyri teimum.
Vit tóku nakrar myndir.


text:
Hugsar tú um, hvussu tú tosar um kvinnur? Orðini tú brúkar, mátin tú sigur tað, tú sigur? Hvussu tosar tú við kvinnur? Samfelagsliga hava vit ein risastóran trupulleika, nevniliga hvussu vit viðfara kvinnur í dagligari talu. Tað er tá tú sigur “góða” við eina kvinnu, sum er til arbeiðis, tað er tá Heðin Mortensen, tá hann tapir politiska spælið, kallar kvinnurnar sum vunnu fyri “damur”, tað er tá vit til FMA síðsta vikuskifti hoyrdu um ársins sangara og ársins... songkvinnu?
Har er væntandi virðing fyri teimum avrikum, kvinnur gera í dagligdegnum, og vit við at siga “songkvinna” heldur enn sangari taka teirra professionalitet frá teimum. Tí tað at vera sangari er eitt starv, ein professión, og tað er nakað, sum skal virðismetast – tað er ikki rættvíst at siga, at bara menn kunnu vera tað, og kvinnur eru bara songkvinnur. Ja, hvussu hevði verið, um vit kallaðu tað songmenn? (Og so skulu vit sjálvandi eisini hyggja burtur frá, at ein songkvinna ljóðar sum ein prostituerað, so er tað sagt).
Tað kemur alt ov ofta fyri, at diskursurin viðvíkjandi kvinnum, verður niðrandi. Ikki tilvitað sjálvandi, tey flestu halda jú yvirhøvur ikki, at arbeiðið, kvinnur gera, hevur minni virði enn tað, menn gera; men venda vit rolluni, verður tað av onkrari orsøk púra absurt. Ja, tí tað eitur ikki songmaður, og hevði Heðin Mortensen mist borgarstjórasessin til ein mann og býráðssamgonguna til ein meiriluta av monnum, so hevði hann neyvan kallað teir piltar, ella ja... Vit hava yvirhøvur einki orð á føroyskum, sum svarar til “dama” í hasum høpinum. Og hví ikki tað?
Tað er ikki niðrandi at vera maður. Tað, sum er størsti trupulleikin við einum manni, er ikki hansara kyn, og tí grunda vit ikki skeldsorð á tað, men heldur á hansara vantandi førleikar. Tað hendir ikki, at vit seta spurnartekin við førleikarnar hjá einum manni, tá hann fær ein topsess ella verður valdur inn í løgtingið, tí hann er ongantíð umtalaður sum ein pápi ella ein piltur, og hann verður ongantíð nevndur maktsjúkur, og ongin sigur, at hann bara hevur moggað seg upp á toppin.
Vit mugu viðurkenna, hvat hendir, tá okkara sosiali diskursur gerst sexistiskur, og hvussu nógv tað ávirkar okkum, tá okkara dagliga samtala útilukkar annað kynið. Og hvussu hevði tað verið, um vit kallaðu øll, sum sótu á tingi fyri løgtingskvinnur? Høvdu menninir bara tikið tað til sín og góðtikið, at soleiðis er tað altso bara, tí soleiðis hevur tað altíð verið? Nei.
Tað er ikki tí, vit ikki vita, at tað ber til at broyta, til dømis fóru vit frá sjúkrasystur til sjúkrarøktarfrøðing, tí mannfólk eru ikki sjúkrasystrar. Og at vit í dag ikki siga lærarinna, vit siga lærari, tí tað er tað sama starvið, tú gert, hvørt tú ert maður ella kvinna. So nær koma vit til tað punktið, har vit automatiskt siga løgtingskvinna, og ársins kvinnuligi sangari, tí kvinnur kunnu vera líka professionellar sum menn?
Lurta eftir tí, fólk siga rundan um teg, í útvarpinum, í sjónvarpinum - og hoyr, hvat tey veruliga siga. Hoyr hvat innihald liggur í teimum orðunum, tey brúka – og hugsa um, hvat tú vilt gera við tað. Hevði tú sagt tað sama? Hví?
Tað er so týdningarmikið, at vit minnast til at seta spurnartekin við málið, tí málið er grundarsteinurin í øllum okkara normum, og er málið skeiklað, so verða vit tað eisini.


text:
Lesiringurin er komin væl í gongd í hesum nýggja árinum. Fyrsta kvøldið var tann 17. januar tá 17 luttakarar møttu við Løkin.
Næstuferð møtast vit tann 28. februar kl. 19 – 21 á bókasavninum í Nes kommunu – í Tofta skúla.
Ætlanin fyri komandi ferðir sær higartil soleiðis út:
28. februar á Toftum:
Ø – Siri Ranva Hjelm Jacobsen (skrivað á donskum)
Tey ósjónligu – Roy Jacobsen (týdd úr norskum)
4. apríl við Løkin:
Higartil er bert Bommhjarta hjá Jóanes Nielsen komin á listan.
Hetta er framhald av Brahmadellarnir, sum nøkur fyrr hava lisið. Hini hava nú tíð at lesa Brahmadellarnir áðrenn Bommhjarta verður á skránni.
16. mai á Toftum:
Bøkur ikki ásettar enn.
Í løtuni er skipanin soleiðis, at lesararnir skaffa bøkurnar sjálvi, td. soleiðis:
• Læna frá almennu bókasøvnunum í Føroyum: www.bokasavn.fo. (Tó hevur Býarbókasavnið í Havn hesa adressu: www.bbs.fo).
• Læna frá vinum ella kenningum.
• Keypa frá bókahandlum ella e-bókahandlum.
Nýggir lesarar vælkomnir
Lesiringurin er stovnaður á heysti 2013, sum eitt samstarv millum Bókasavnið í Nes kommunu og Bókasavnið við Løkin. Lesiringurin møtist uml 6. hvørja viku í vetrarhálvuni, og vanliga verður tosa um lisnar bøkur afturvið einum drekkamunni. Øll eru vælkomin at luttaka og tað er ókeypis. Vanliga møta millum 10 og 15 luttakarar og bókasøvnini skiftast um at vera vertir.
Nýggir luttakarar kunnu seta seg í samband við Bókasavnið við Løkin, m.a við telduposti: svend@runavik.fo.
Vinarliga heilsan
Bókasavnið í Nes kommunu og Bókasavnið við Løkin
« Ber orðið brek? Kjakfundur 15. feb. kl 19.00. Páskahugni 10.-12. apríl »


text:
Orð: Britt Rasmussen
Lag: Tað var ein fagran summardag
Kom syngið hart um Fámará
ja, syngið bæði stór og smá.
Ein sang, sum hoyrist víða hvar
so skjótt tey fáa jaligt svar.
So einsamalt og oyði lá
tá parið hetta staðið sá.
So órøkt, rustað, brotið, bart
nei eingin hevði hetta vart.
Har herjað hevði mong ein ódn,
men ikki sást tú nakran Bjørn,
sum fjálgaði um henda blett,
nei alt har var av rustið reytt.
Í ár so mong burt goymt og gloymt
at festa aftur varð ei droymt.
Har rýmt var undan stóru skuld,
sum var út yvir okkum huld.
Men so ein dagin hendi tað
Johan og Rakul spent og glað,
tey sóu tað, sum ikki var
og móti hesum máli bar.
Men bjørnin hon sum lá í hi
nú vaknaði og rassast við.
Nei, hetta ber als ikki til
og forða hesum eg nú vil.
Ei ævintýrið liðugt er,
vit vóna at tit sigra her.
Og geva øðrum sama tjans
sum Rúna áðrenn hetta svans.


text:
Svimjing er effektiv viðgerð av hjarta-kar trupulleikum
3-5 minuttir av intensari intervalsvimjing er líka effektivt fyri hjarta-kar-heilsu sum 1 tími av svimjing við hóvligum intensiteti.
Fyrstu úrslitini frá stóru føroysku Svim-og-Spæl ella SOS-granskingarverkætlanini, sum fór av bakkastokki í fjør, eru nú kunngjørd í amerikanska vísindaliga tíðarritinum BioMed Research International. Greinin kallast "High-Intensity Intermittent Swimming Improves Cardiovascular Health Status for Women with Mild Hypertension". Magni Mohr er verkætlanarleiðari.
Fyrsta greinin samanber tvey sløg av svimjivenjing, har 62 kvinnur tóku lut. Talan var um kvinnur, ið ikki vandu regluliga og høvdu tekin uppá minkandi hjarta-kar heilsustøðu. Annar venjingarbólkurin svam í 1 tíma við hóvligum intensiti, meðan hin bólkurin bert framdi 6-10 intervallir (30 sekundirs spurtir) við 2 minuttum av hvíld ímillum. Báðir bólkar vandu 3 ferð um vikuna í 15 vikur.
Fyrsta vísindaliga greinin vísir, at báðir bólkar høvdu eitt stórt fall í blóðtrýsti (4-6 mmHG í systoliskum blóðtrýsti í miðal), meðan eitt fall var víst í totalum kropsfeitti (1-2 kg í miðal) og vøddamassin øktist í miðal umleið 1.5 kg. Víst varð eisini, at hjartafunktión í hvíld og kropsligum arbeiði var munandi betrað eftir venjing, og at bæði renni- og svimjiavrik vóru nógv betrað (13-58%). Samstundis varð víst, at tær kvinnur, sum áðrenn kanningarnar høvdu ov høg blóðkolesterolvirðir høvdu eitt fall aftaná tær 15 vikurnar.
Kanningin vísir, at bæði langtíðar- og stutt-tíðar intervalsvimjing við høgum intensiteti eru effektivir venjingarhættir at betra um hjarta-kar heilsustøðuna hjá miðalaldrandi kvinnum, ið ikki venja. Áhugavert er, at stutt-tíðar intervalsvimjing (bert 3-5 minuttir av effektivari svimjing) við sera høgum intensiteti hava líka stóra effekt, sum hóvlig svimjing í 1 tíma. Svimjing kann tískil tilmælast sum effektiv viðgerð av fólki við hjarta-kar-heilsu trupulleikum. Styrkin við svimjivenjing er, at venjast kann lutfallsliga hart uttan at liðir og vøddar verða strongdir í líka stóran mun sum t.d. renning og styrkisvenjing. Mælt verður til, at intens intervalsvimjing er partur av tílíkari viðgerð.
Granskingarverkætlanin var framd í Føroyum sum samstarv ímillum University of Exeter, UK, Københavns Universitet, DK, , Deildina fyri arbeiðs- og almannaheilsu, Fróðskaparsetur Føroya, Landssjúkrahúsið og Ítróttarsamband Føroya.
Rithøvundarnir eru Magni Mohr, Nikolai Baastrup Nordsborg, Annika Lindenskov, Hildigunn Steinholm, Hans Petur Nielsen, Jann Mortensen, Pál Weihe og Peter Krustrup
Granskingargrunnurin og Eik Banki stuðlaðu verkætlanini.
Les um verkætlanina i Stuðulsyvirlitinum.


text:
Magnus Gunnarsson 07.07.2017 (10:02)
Nýggjur og størri Renault Mégane
Eftir 20 ár á marknaðinum og 6.5 milliónir seldir bilar er Renault Mégane komin sum ein heilt nýggjur bilur, ið er fjórða generatión av Mégane.
Í mun til forgangaran er nýggi Mégane longri og breiðari, eins og aksulfrástøðan er vaksin við 2,8 cm. Hetta ger at bilurin er rúmligur og hevur gott beinpláss í kabinuni.
Fleiri TCe-bensinmotorar og dCi-dieselmotorar eru at velja ímillum. Motorarnir, sum eru reinir og økonomiskir, koyra upp til 30,3 km/l við blandaðari koyring.
Bilurin er væl útgjørdur sum standard og hevur hópin av nýggjari tøkni, sum annars bert er at finna í dýrari bilum. Millum annað fæst Mégane við ambient lightning, har bilførarin sjálvur kann broyta litin á ljósunum í instrumentborðinum og kring um í kabinuni. Eisini hevur hann LED lyktir framman og aftan.
Mégane fæst sum hatchback og stationcar, eins og hann eisini verður gjørdur sum sedan. Renault Mégane kann síggjast og roynast hjá Berg Motors.
Les meira um bilar á www.in.fo/bilar/
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Bert fáir útlendskir granskarar í Føroyum
Gransking verður alsamt meira altjóðagjørd, men í Føroyum eru bert fáir útlendskir granskarar, og teir hava tað ikki altíð lætt.
Í sambandi við uppbygging av EURAXESS-tænastuni í Føroyum,sum skal gera tað lættari hjá granskarum at flyta millum lond, hevur Granskingarráðið vitjað føroysku granskingarstovnarnar.
Á Náttúruvísindadeildini á Fróðskaparsetrinum starvast tveir professarar í kunningartøkni úr Týsklandi og Kina, ein professari í lívfrøði úr Norra og ein professari í jarðalisfrøði úr Kanada.
Eingir útlendskir granskarar eru í løtuni á hinum granskingarstovnunum. Ein bretskur granskari var í fleiri ár á Jarðfeingi, og á onkrum øðrum stovnum hava eisini útlendingar verið í styttri tíðarskeið.
Landssjúkrahúsið hevur eisini útlendskar læknar, sum fáast við gransking.
Á flestu granskingarstovnum er semja um, at tað gevur íblástur og letur upp fyri nýggjari vitan at fáa útlendingar við øðrvísi førleikum og mentanum á stovnin. Men tað hevur eisini avbjóðingar við sær, tí fleiri útlendingar hava ilt við at skilja føroysku mentanina og málið og fáa ikki ta hjálp, teir hava fyri neyðini.
Fleiri útlendingar halda tað vera torført at gerast partur av føroyska samfelagnum og at læra málið. Teir hava trupulleikar við m.a.skatta- og pensjónsviðurskiftum og halda tað vera tvørligt at fáa kunning um slíkar spurningar. Granskarar úr londum uttanfyri norðurlond hava eisini havt trupulleikar við arbeiðs- og uppihaldsloyvum.
Tá føroyska EURAXESS-tænastan fer at virka, verður lættari hjá útlendskum granskarum at fáa greiði á nógvum spurningum, ið stinga seg upp, tá teir flyta til Føroya.
EURAXESS-tænastan fer eisini at gera tað lættari hjá føroyskum granskingarstovnum at koma í samband við útlendskar granskarar.
Kunning um EURAXESS-verkætlanina her


text:
3. Vit skulu giftast
Tað at giftast er ikki bert ein kærleiks fráboðan, men eisini ein løgfrøðilig fyriskipan sum javnstilla viðurskiftini í samband við fíggjarviðurskiftir, foreldramyndugleika og arv.
Talan er um eina røð av viðurskiftum sum skulu avgreiðast áðrenn tit kunnu gifta tykkum, uttan mun til um tit velja eina borgarliga vígslu ella eina kirkjuliga vígslu.
Tit kunnu kunna tykkum um hesi viðurskiftir, bæði tá talan er um vígslu, fíggjarviðurskiftir í hjúnalagnum,og serstøk viðurskiftir fyri hjúnalagi við t.d. børnum frá eini fyrru giftu.


text:
Vinnulívið er drívmegin í okkara vælferðarsamfelag. Tað framleiðir vørur og tænastur, skapar arbeiðspláss og fremur tann vøkstur, ið elvir til vælferð og tryggjar framtíð okkara.
Arbeiðsgevarafelagið, vinnugreinafeløgini í Vinnuhúsinum og okkara stívliga 500 limafyritøkur arbeiða støðugt við at betra um kappingarførið og karmarnar hjá vinnuni. Hetta gevur øktan vøkstur og harvið eitt ríkari samfelag við rásarúmi til einstaklingin.
Vit eru í eini broytingartíð, har vit umframt fiski- og ídnaðarframleiðslu síggja alt fleiri veitingar og tænastur, sum krevja stóra vitan. Hetta krevur vælútbúgvin starvsfólk í alt fleiri liðum, og hetta krevur menning og frambrot.
Okkara vitan og førleikar er tað, sum í framtíðini skal tryggja vøkstur, og ikki bert tær rávørur, vit hava atgongd til. Og vøkstur er grundarlagið undir einum vælferðarsamfelag.


text:
Orð og lag: Chris White
Týtt: Árni Jacobsen
Enn einaferð er geislandi sólin hválvi á,
og onkur man mynda dýrdina, hann frá henni sá,
men mær er tó sagt um ein dag, koma skal,
tá ið sólin setur seinastu ferð handan tind og dal.
Tá ið seinastu ferð sól fer handan sýn,
skifti eg jarðarbúna mín um við hvítasta lín.
Eitt undur er hent, tí alt Guds fólk tá flytir heim,
tá ið sólin er sett handan tind og dal.
Tað mangan man undra, hvat ið tá er hent,
vísindin metir, tað okkurt má vera, teimum ei er kent.
Men um tú tá er eitt Guds barn, tú skilja tað skal,
tá ið sólin er sett handan tind og dal.


text:
Tað fært tú møguleika til hjá okkum, tí samstundis sum tað góða handverkið altíð hevur verið okkara
Í samband við ymiskt, sum seinastu tíðina er skriva um grøna orku og hitapumpur vilja vit koma við n
Eini hjún skiftu sær nevniliga oljufýrið út við einari hitapumpu fyri tveimum árum síðani, og tey
Fyrilestrar hjá Demich um jarðhita
Áhugaverd grein í ingeniøren um sjógvhitapumpuskipanina á Boðanes- heiminum, ið Demich hevur gjørt
Demich er landsins førandi fyritøka innan alternativa orku. Saman við okkum ber til at fáa hita burtur úr nærum øllum elementum.
Vit veita og seta upp hitapumpur ið taka hita úr luft, sjógv og jørð. Set teg í samband við okkum á tlf. 350 300 ella á demich@demich.fo og fá eitt orkuprát.


text:
Viðfest er rokniarkið sum vit hava brúkt til at áseta nýggju kravtíðirnar við. Í stuttum er mannagongdin, at lættastu heiðursmerkjatíðir fyrst eru tastaðar inn frá trimum teimum undanfarnu stevnunum av sama slag. Tað vil siga oftast bronsutíðin; uttan í teimum førum har tvær silvur vórðu givnar, heldur enn ein silvur og ein bronsa. Rokniarkið finnur so meðaltíð av teimum trimum tíðunum, og roknar síðani kravtíðina út, við at leggja tað prosenttal afturat sum sæst ovast á kolonnuni við kravtíðum. Hetta tal kann forrestin broytast, til at síggja hvørjar kravtíðirnar vildu verið, um prosenttalið var ørvísi.
Eg havi til stuttleikar eisini lagt nakrar forsagnir afturat, har rokniarkið roynir at spáa um ‘heiðursmerkjakravtíðina’ á tveimum teimum næstkomandi stevnunum. Altso hvør tíð sum krevst til at fáa lættasta heiðursmerki, á stevnuni í ár og næstu ferð. Onnur forsøgnin er um gongdin er rættlinjað (altso ein bein strika), og hin um gongdin er eksponentiell (tvs. meira sneidd). Men lat meg heldur ávara ímóti at líta alt ov nógv á hesar forsagnir; tí fyri tað fyrsta er hetta fyrstu ferð at eg royni hatta har við ‘eksponentiellari gongd’, og fyri tað næsta veit rokniarkið lítið og einki um nýggju superdraktirnar 🙂


text:
Tá tiltakið Slaktið varð hildið í Tórsgøtu í Havn í 2016, varð ein kúgv flett á middegi. Kúgvin var dripin innan hon varð tikin út á gøtuna. Tá liðugt var at fletta og alt var skorið sundur, kundi netakjøtið keypast til matna. Her sæst í tveir minuttir, hvussu gekst.
Hygg at filmsbrotinum á portal.fo
Uppgávur:
1 Er flettingin úti á gøtuni undirhald ella upplýsing um ein part av tí mati, sum vit eta?
2 Er tað rætt at fletta dýr úti á almennari gøtu og síggja, hvussu alt fer fram?
3 Spyrjið vaksin fólk, um tað var vanligt, at tey sum børn sluppu at síggja, meðan dýr vórðu dripin.


text:
Orð: Jákup Dahl
Lag 1: Peter Alberg
Lag 2: Knút Olsen
Viðmerking: Yrktur í Vági um várið í 1907.
1. Tjaldur ver vælkomið til okkum heim,
frá ókendum, fjarskotnum londum!
Tú bert okkum boð um ein ljósari dag,
at nú er brátt summar í hondum.
2. Ein dagin, mín sál var so vetrarstird,
eg gekk mær mót havinum vestur;
eg hoyrdi títt “klipp”, tað vælkenda ljóð,
tú kærkomni summargestur.
3. Men langt er her enn til summarsligt lag,
enn fannir fjøllini fjala;
og frostbitin er hvør túgva at sjá,
enn rokur á firðum mala.
4. So langt er her enn, til ein frælsis sól
kann summar um landið ala,
tí fólkið enn svevur sín vetrarblund;
so seint búgvast spírur at næla.
5. So trekir vit eru at fara á gongd
og fylkjast í frímannaliði,
at røkja várt land og byggja várt heim
eftir fornum frímannasiði.
6. Lágt liggur tokan, køvandi tung,
og myrkir for arbeiðsins degi,
av myrkri og iva er fólkið sjúkt,
einki álit á egnari megi.
7. Men kemur tú, tjaldur, ár eftir ár,
tú, boð um ljósari tíðir,
so skal tað kennast um landið alt,
tað tekur at sumra umsíðir.
8. Lat sólina skína um dalar og fjøll,
grønkast lat heiðar og líðir!
Tí øll vit leingjast mót lívgandi sól,
vónandi sælari tíðir.


text:
Næstflest sektarstig
Jan Smedemark | 15/05/17
Vit hava hugt eitt sindur nærri eftir hvussu nógv kort eru fallin í hesum fyrstu átta umførunum. Tvey av teimum trimum liðunum, ið hava fingið flest sektarstig vóru tey bæði, ið spældu við Stórá í gjár, TB/FC Suðuroy/Royn og KÍ. Triða liðið er Skála.
Sektarstig verða givin fyri tey gulu og reyðu kortini har gul kort geva eitt sektarstig og reytt kort gevur trý sektarstig.
KÍ hevur fingið flest sektarstig av øllum tíggju liðum í Effodeildini, teir hava fingið 24 sektarstig, ið svarar til 18 gul kort og 2 reyð. TB/FC Suðuroy/Royn hevur bert fingið gul kort, men tey eru 21 í tali og harvið er TB/FC Suðuroy/Royn tað liðið, ið hevur fingið flest gul kort. Skála hinvegin hevur eins og KÍ fingið tvey reyð kort, men hava fingið 15 gul kort. Yvirlitið niðanfyri vísir hvussu nógv sektarstig feløgini hava fingið deilt eftir gulum og reyðum kortum.
Heri Kjærbo sat yvir í dystinum sunnudagin ímóti KÍ, tí hann var leikbannaður. Jón Krosslá Poulsen fekk sítt fjórða gula kort í Effodeildini sunnudagin og er tí leikbannaður ímóti Víkingi.
Niðanfyri sæst talva, ið vísir sektarstigini hjá TB/FC Suðuroy/Royn.
Samanlagt eru 147 gul kort givin hesar fyrstu 40 dystirnar í Effodeildini, tey reyðu eru seks í tal. Í miðal svarar hetta til at har vera givin 3,7 gul kort hvønn dyst. Gott og væl sætta hvønn dyst verður eitt reytt kort givið.
Í øllum kappingarárinum í 2016 vóru 468 gul kort og 21 reyð kort givin. Hetta svarar til 3,5 gul kort í miðal hvønn dyst og talið av reyðum kortum samsvarar rættuliga væl við tað miðaltalið, ið er higartil í ár.
Kelda: Faroesoccer.com


text:
Endamßl: Vi st°i Ý filminum Persona (1966) at kunna um filmsgerina hjß vÝagitna svenska filmsleikstjˇranum Ingmar Bergman (1918-2007).
Innihald: ┴ skeinum verur fyrst hugt eftir filminum Persona (84 min) eftir Ingmar Bergman. SÝan vera h°vustemu Ý filminum vigj°rd: samleiki - samspŠli millum sjßlvsmynd, leiklutir, vit ßtaka okkum Ý sosialum h°pi, og ˇtilvitskuna, har ein dualitetur rŠur, og t°rvur, heldur enn skynsemi, setur dagskrßnna - verur vigj°rdur vi filmsmßli leikstjˇrans sum grundarlagi, bŠi dramaturgiskt og visuelt. Menniskjan Ý tvÝningum millum ideal og versliga heimin verur eisini vigj°rd.
Skeii verur hildi Ý sambandi vi, at 100 ßr eru liin, sÝan Ingmar Bergman var borin Ý heim.
Skeissni: Sřning av filminum Persona (1966) vi fyrilestri.
Mßlbˇlkur: LŠrarar Ý minßmssk˙lum.
Fyrireiking: Hyggja eftir filminum Viskningar och rop (1972).
UndirvÝsing: Anton Petersen, filmsleikstjˇri.


text:
Tilbúgvingarætlan
Ring til alarmsentralin: Ring tlf. 112. Tú kanst fara til nærmastu telefon. Um hetta er ein korttelefon, kann hon brúkast uttan kort.
Tú skalt upplýsa:
· hvat er áfatt
· hvar eldur er í
· hvussu nógv eru í vanda
· hvør tú ert
· hvaðani tú ringir
Harnæst:
Byrja eftir rýmingarætlanini at flyta tey burtur, sum eru í vanda. Royn at sløkkja eldin og at lata hurðar og vindeygu aftur. Um einki er at gera, far út! Greið løgreglu og sløkkiliði frá støðuni, tá hesi koma á staðið.
Rýmingarætlan
Fólk, sum eru í vanda av royki og eldi, skulu út.
Leiklutur lærarans:
Far stillisliga út úr skúlastovuni. Síggj til, at øll koma út og saman fara til savningarstaðið. Lat vindeygu og hurðar aftur, tá farið verður úr skúlastovuni. Slepst ikki út úr stovuni ella skúlanum, lat hurðarnar aftur og royn at geva boð við at fara til vindeyguni.
Leiklutur skúlastjórans:
Kannar saman við lærarunum, um allir næmingarnir eru komnir út.
Rýmingarleiðir:
Farið til nærmastu úthurð!
Savningarstøð:
Øll í skúlanum møtast í Gamla Skúla.
Tekning yvir rýmingarætlanina hongur inni í hvørjum høli á hurðini ella beint við síðuna av.
Terrorætlan
Tað kunnu eisini henda ræðuleikar av hesum slag á einum skúla.
Mannagongdin er:
· boða frá 112 beinanveg
· flýggja
· um tað er ov seint at flýggja, goym teg.


text:
Konservator
Á Tjóðsavninum er ein siðsøguligur konservator. Uppgávan hjá konservatorinum er at síggja til, at allir lutir, antin teir eru á goymslu ella framsýning, vera vardir til komandi tíðir. Bygdasøvn, kirkjuráð og onnur kunna fáa ráð og vegleiðing um varðveiting og konservering frá konservatorinum.
Misjavnt er, hvussu væl varðveittir lutirnir, ið vera latnir savninum, eru. Umframt konservering/viðgerð er tí av størsta týdningi, at ljós, hiti og luftvæta eru í lagi, eins og innbúgv og pakkitilfar er av røttum slag.


text:
Altíð gongd í
Hugleiðing: Simona Weihe
Mynd: Elna Johannesen
Tá eg hugsi um Skálafjørðin, so hugsi eg beinanvegin um Søldarfjørð, Glyvrar, Runavík og jólamánaðin. Gøtuljósini, allar jólaperurnar og jólastjørnurnar í vindeygunum sum eitt ljóshav í ársins myrkastu tíð.
Sjálv búði eg í lítlari bygd í Sjóvar kommunu. Hevði familju í Søldarfirði og á Glyvrum. Túrarnir upp undir jól við babba á Skálafjørðin eru dýrgripir av minnum. Angin av jólum møtti tær í hvørjum húsi. Gestablíðu og fyrikomandi næstringarnir bóðu vælkomin og gleðilig jól. Víðari í handilin á Sandinum. Ein dreymaverð at koma í. Gekk runt og hugdi at øllum. Har fekst alt møguligt, bæði til jólagávur og jólastás.
Tað er enn í dag ein uppliving at vitja hesar bygdirnar við Skálafjørðin. Ikki minst nú summarið nærkast og dagurin er longdur. Ein dagsvitjan er flogin avstað, áðrenn tú veitst av. Nógvir handlar við góðum úrvali. Mong plantan og potturin eru keypt frá Orkis, sum altíð er ein uppliving at vitja. Ikki er neyðugt at ganga svong. Fleiri støð eru at fáa mettuna. Urtagarðarnir hava altíð hugtikið meg, og tí liggur Heimablídni í Garðahúsinum í Søldarfirði – við sínum stóra og vakra urtagarði rundanum – frammarlaga í huganum at vitja. Onkra konsert og almennan fund havi eg verið til í Løkshøll. Nú stendur Mentanarvikan fyri framman.
Í kommununi er eisini Rituvík. Eftir rættiliga nógv ár var eg aftur í bygdini fyri nøkrum vikum síðan. Bygdin tykist enn flottari, enn eg minnist hana. Bara eitt hanagleiv frá meldrinum í samanhangandi bygdunum við fjørðin, liggur hon so friðsælt har í einari náttúruperlu.
Í dag eru nógvar bygdir komnar upp í kommuna. Longu á Skála ert tú innan fyri kommunumarkið. Alt tykist so vælskipað og harmoniskt. Tá vit á arbeiðsplássinum tosa um bygdir ella býir, havi eg altíð viðmerkt, hvussu lítið grenj hoyrist frá fólki í Eysturoynni. Hví so er kann eg bara gita um. Tað kennist sum bygdirnar eru vaksnar í allar mátar. Hvør veit, kanska er tað ein serlig framdrift í hesum fólkunum. Ella eri eg bara sum eysturoyingur inhabil.
Nú ljóðar hetta sum ein sølurøða. Tað er tað ikki. Sum gestur fyrr og nú havi eg bara góð minni og upplivingar at líta afturá.


text:
Talgilt greinasavn - Bókmentasøgur
Bókin, sum kom út í 2004, er eitt greinasavn við fimtan greinum um skaldskap og mentan.
Evnini eru fjølbroytt, frá viðgerð av skrivaðum skaldskapi fyri 1876 til nýggjari viðgerðir av modernistiskum og postmodernistiskum tekstum.
Fyrsta føroyska barnabókin Robinson Kruso og hvussu hon varð til á føroyskum, verður eisini væl og virðiliga umrødd.
Hetta er nakað lærarar, framhaldsnæmingar og onnur við áhuga kunna fáa gleði av.
Bókin, sum í eina tíð hevur verið útseld, liggur nú talgild her á heimasíðuni hjá Ungu Føroyum.
Les í greinasavninum her
- Skrivað hevur | Turið Johannessen
- Dagfesting | 31.05.2017
- Bólkur | Tíðindi


text:
Jól í Runavík, er
evnið hesaferð til
jólateknikappingina
sum øll børn í Føroyum
fáa høvi at luttaka í
Vinningarnir eru trý gávukort á 250,- kr frá Handilsmiðdeplinum í Runavíkar kommunu.
Tekningarnar kunnu latast inn á Kunningarstovuni í Runavík ella á neystaloftinum í Gomul Jól í Heiðunum innan 15. des. 2007
Lýsið evnið Jól í Runavík
Kappingin er deild í 3 ymiskar aldursbólkar og verður ein vinnari kosin fyri hvønn aldursbólkin tá jólaskipið vitjar gomul Jól í Heiðunum 17.des.2007
Øll børn eru vælkomin at luttaka.


text:
Anne Mette prædikar á ólavsøku
mentan13-06-2017 - 10:22 - Jóanis Nielsen
Tjóðarhátíð Føroya er ein myndandi partur av samleika Føroya. Ólavsøkudag verður Løgtingið sett, og ein nýggj tingseta byrjar. Tingfólk, landsstýrisfólk og embætisfólk ganga saman við prestunum skrúðgongu úr Løgtingshúsinum oman í Havnar kirkju. Eftir gudstænastuna verður gingið niðan á Tinghúsvøllin, har kórsangur setur dám á løtuna.
Skrúðgongan er ein rík siðvenja. Myndin er talandi. Tann politiska skipanin og Fólkakirkjan hava tað til felags, at vit byggja land, menna landið og skapa virðir og innihald í lívi fólksins. Talan er um tilvitað samstarv, har politiski myndugleikin og kirkjan vara av hvør síni uppgávu og virða rættin hvør hjá øðrum á givnum málsøki.
Tað er tann elsti av teimum yngru prestunum í embæti í føroysku fólkakirkjuni, ið ikki hevur prædikað á ólavsøku, ið prædikar ólavsøkudag. Ikki færri enn 8 sóknarprestar standa í røðini at prædika á fyrsta sinni ólavsøkudag. Elstur av teimum við atliti at starvsaldri er Anne Mette Greve Klemensen .
Anne Mette tók við kallinum sum sóknarprestur í Fuglafjarðar prestagjaldi í januar 2011. Hóast hon er av donskum uppruna, er hon væl kend við føroysk viðurskifti og tað føroyska málið. Hon er gift við nólsoyingum Leif Hansen, ið er ein av urguleikarunum í Vesturkirkjuni
Vit ynskja Anne Mette gleði, eydnu og Harrans signing við prædikuni og gudstænastuni á tjóðardegi Føroya. Á ólavsøku hátíðarheldur kirkjan, at tíggju ár eru liðin síðan málsøkið Fólkakirkjan varð yvirtikið.


text:
Eg fekk loyv at burturluta tvey eintøk av spildur nýggja Ó blaðnum, til mínar fittu lesarar. Hetta er aðru ferð at eg skrivi fyri Ó blaðið. Hetta er komið av, at mín hugur at skriva, er vorðin alsamt størri. Við... Continue reading →
Tað veit denn, er tað longu 3.sunnudagur í advent??? Eg skilji ikki hvar tíðin fer. Hon flýgur av stað! Og tað kann bara verða tekin uppá at eg eri við at blíva gomul. Tí fyri nøkrum árum síðani var desembur... Continue reading →
So var fyrsti sunnudagur í advent her og tað merkir at vit hava funnið fyrsta vinnaran í adventskalendara kappingini hjá SukurSøtt! Undirtøkan hevur verið góð og tað er stuttligt at sleppa at forkela eina damu í dag. Eg havi sjálv... Continue reading →


text:
Jan Müller
26.04.2018 - 15:04
Einasta umsóknin til oljuleiting við Føroyar er tikin aftur og fjórða útbjóðingarumfar er tí endaliga avgreitt sigur Jarðfeingi
Í samband við fjórða útbjóðingarumfar, sum læt aftur 17. februar, fekk Jarðfeingi eina umsókn at leita eftir kolvetni í føroyskum øki.
Eftir at Jarðfeingi hevur viðgjørt umsóknina og umrøtt hana við umsøkjaran, hevur umsøkjarin avgjørt at taka umsóknina aftur. Hetta sigur Jarðfeingi í tíðindaskrivi og vísir á, at tað fjórða útbjóðingarumfarið er sostatt liðugt avgreitt, uttan at nakað leitiloyvi varð útskrivað. Jarðfeingi metir høvuðsorsøkina til at tað ikki vóru fleiri umsóknir vera, at oljuvinnan ikki er komin í gongd við leitivirksemi aftur, aftaná kreppuna í vinnuni í kjalarvørrinum á stóra prísfallinum á olju í 2014.


text:
Flogbóltur, børn og ungdómur: 122 lið til Vitus-kapping
ítróttur18-01-2018 - 14:44 - Jóanis Nielsen
Um vikuskifitið skipar Mjølnir fyri barna- og ungdómskapping í Klaksvík.Kappingin byrjar fríggjakvøldi og spælt verður bæði leygardagin og sunnudagin í báðum ítróttarhøllunum í Klaksvík.
Flogbóltskappingin hevur heitið Vituskappingin og er stuðlað av BankNordik.
Íalt eru 120 lið við í kappingini, so fleiri hundrað børn og ung koma at fáa sveittan fram í Klaksvík hetta vikuskiftið.
Fríggjakvøldið spæla gentur U16 og U 19 eins og dreingir U15 og leygardagin spæla gentur U12, U 14 og kvinnuunglingar og dreingir U 12, U 17 og mansunglingar.
Sunnudagin spæla øll flogbørnini frá level 0 til level 3.
Kappingin hevur sera stóran týdning fyri tey ungu, tí vinnarin av kappingini fær eitt pláss í steypafinaluni, sum verður í Havn hin 24. februar 2018.
Fleiri upplýsinar eru á facebook-síðuni hjá Flogbóltssambandi Føroya.


text:
Í morgun ætlaði eg mær at renna einar 15 km í róligum tempo. Eg var tíðliga á fótum og kundi staðfesta at veðrið var ikki av tí besta. Nógvur høgættarvindur, men einki regn. Eg hevði ongan hug at fara út at stríðast við vindin. Stórsti mótstandari tú kanst hugsa tær er vindur.
Eg gjørdi ikki mætari enn fekk Jórun systi at koyra meg norður í Haraldssund, so ístaðinfyri at renna ímóti vindinum so rann eg undanvindinum.
Sum sagt so var meiningin at renna einar 15 km í morgun, men nú eg valdi at fara úr Haraldsundi inn til Klaksvíkar visti eg at tað bert eru uml. 9 km, so fyri at leingja teinin rann eg oman í Norðhavnina, oman á Oljukajina, runt Kósavirkið og eg rann eisini norður í Egningarskúrarnir. Tá eg kom heim á FAST var eg komin uppá góðar 10 km, hetta merkti so, at eg mátti renna minst eina rundi úti á Norðborg fyri at koma uppá teir 15 km. Men eg føldi meg ógvuliga troyttan ídag, so tá eg kom til Føroya Bjór var útselt. 11 km og eg valdi at steðga. Eg fór inn á gólvi hjá abba mínum, drakk 2 gløs av vatni og fekk mær eitt hugnaligt prát við abban.
Hann spurdi hvat tramin rennur tú so nógv til. Tað kann blíva for nógv av tí góða, helt hann fyri. Hann heldur lítið um nógvu renningina hjá mær.


text:
Orð: Herbert H. Booth
Lag: Herbert H. Booth, Jens Guttesen, Leivur Guttesen
Týtt: Victor Danielsen
1. Stúran og sorg hevur her mangan dag
sligið og nívt mítt mót;
fella, sum ei mín sál hevði sæð,
stóð júst har eg steig mín fót.
Tá ið so alt vil forða mær her,
so ei eg til málið vann,
Andin ein song til hjarta mítt ber:
Hvat er tað, sum Harrin ei kann!
Niðurlag: Eg eigi Gud, sum væl verja meg kann,
trúgvur hann er ár eftir ár;
eg eigi Gud, sum meg varðveita kann
ævigt – í dag sum í gjár.
2. Aldri enn hevur ein toka lagt seg,
sum ei til nyttu var,
tí tá hon svann, tá borin var eg
um alt tað, sum forðar mær,
fram til hitt mál, eg royndi at ná,
men visti ei, um eg vann;
aftur mín sál tað sannaði tá:
Hvat er tað, sum Harrin ei kann!
3. Jesus, eg altíð vil líta á teg,
um eg teg síggi ei!
Hótta enn ódn og bylgjurnar meg,
tú fylgist við mær á leið;
tú meir enn alt ert vorðin mær nú,
um mótgangur harður enn brann;
altíð eg tó tað royndi, at tú
mær hjálpa og bjarga kann.


text:
Desembur er fantastiskur, og heilt sikkurt eitt sindur søtari enn hinir mánaðarnir. Men tað ger onki – Vit brenna eisini nakrar eyka kaloriur, tá vit renna runt og keypa síðstu jólagávurnar.
Eg vildi royna at gera eina jólakøku. Hetta bleiv til eina krydraða køku við smør/karamell kremi. Eg havi prýtt hana við tranaberum. (tey eru ikki etandi óviðgjørd) Men vøkur eru tey.
Um tú fært vitjan á jólum, so er hendan ein sikkur vinnari. Hon er enn betur dagin eftir, so onki stress.
Tilfar
Køkan:
1 1/2 dl mjólk
3 spsk siroppur
375 g mjøl
3 tsk bakipulvur
1 1/2 tsk natron
375 g putursukur
1 1/2 tsk kanel
1 1/2 tsk ingeferpulvur
1 tsk av nellikar
2,25 dl av olju
3 dl blak
3 egg
1 1/2 tsk vaniljuessens
Smør/karamell kremið
250 g smør
600 g flormelis
300 g rómaost
3 tsk vaniljusukur
200 g nøttekrem
Arbeiðsháttur
Set ovnin á 180 stig.
Koyr mjólkina og siroppin í eina grýtu, lat tað koma upp á kók og rør í til tað er samlað. Lat tað síðani standa og kølna.
Koyr nú mjøl. bakipulvur, natron, putursukur og restina av kryddaríðunum saman í ein bolla. Rør saman við einum pískirísi til putursukrið ikki er klumput.
Í ein annan bolla koyrir tú olju, blak, egg og vaniljuessensin. Rør eisini mjólk- og siropp blandið saman við.
Koyr síðani tað váta blandið saman við tí turra tilfarinum og rør tað væl saman.
Smyr randformarnar við olju og deil køkudeiggið í tríggjar randformar við einum diametri á 18-20 cm. Baka síðani í ovninum í 25-30 minuttir. Kanna eftir við at stinga ein knív niður í køkuna. Tá deiggið ikki hongur fast á knívinum er køkan bakað.
Smør/karamell kremið
Rør/píska smørið og flormelis saman so ongir klumpar eru í. Koyr síðani rómaostin, vaniljusukrið og nøttekremið í og rør aftur.
Tá køkan er kølna kanst tú leggja køkuna saman við smørkreminum ímillum og smyrja kremið um alla køkuna. (tú kanst saktans koyra meira ímillum køkuna enn eg havi koyrt. Eg var bangin fyri at tað ikki varð nokk, men har leyp nógv av).
Set køkuna í køliskápið at kølna í ein tíma og hampa síðani aftur køkuna við smørkreminum. Tað er nemliga lættari at arbeiða við køkuni tá hon er køld, og tað sama við smørkreminum.
Pynta síðani við onkrum jólaligum.
Vælgagnist og gleðilig jól.
M&K


text:
Orð: Petur Jacob Sigvardsen
Viðmerking: Yrktur 12. oktober 2008.
Í sól og í mána og stjørnunum við
stór tekin á himlinum verða,
og alheimsins kreftir tær skakast úr lið,
tá Krist brátt seg man opinbera.
Tá kvíðir í ráðloysi mannaætt øll,
tí dagurin kom sum ein snara,
tá sjógvarnir skola, tá falla øll fjøll,
og mannfjøldir flýggjandi fara.
Men hevjið tá høvur øll Guds børn, tí sí:
Guds ríki í nánd tá er komið,
og menniskjusonin øll síggja í ský,
tá loysn øll hans børn hava nomið.
Sum summarið sigrar á vetrarins ódn
við lýkku og gróðri og grøði,
so liva í trúnni Guds vónríku børn
til Guds ríkis komu við frøi.
“Tit vakið og biðið”, so Jesus oss beyð,
so før vit tá verða at standa,
tá skepnur seg eymka í svárastu neyð,
og Guds dómar jørðina granda.
O, sælasta stund! tá tann nýskapta fold
við rættvísi, friði og gleði,
skal savna Guds børn upp úr havi og mold
um ævir á uppreisnardegi!


text:
Stundvísi
Stundvísi merkir, at gera tingini til tíðina. Viðra tann partin ið krevur av okkum, at tíðin –hvørt talan er um minuttir ella ár- er ein avmarkandi faktorur og karmur í okkara arbeiði.
Háttvísi er eitt nýtt orð á føroyskum. Tað hevur enn ikki hevur funnið vegin inn í orðabókina. Háttvísi merkir, at vit duga at gera tingini á rættan skynsaman hátt. Men tað merkir eisini, at vit læra okkkum nýggjar hættir at loysa uppgávur, tá kendir hættir ikki roynast nóg drúgvir ella nóg drúgvir.
Øðrvísi merkir dirvi til at hugsa sjálvstøðugt. Dirvi at gera tað, vit meta vera rætt. Dirvi at seta spurnartekin við vanar. Dirvi at fara út um rammuna. Við hvørt finnur mann so útav, at vanin veit best, men tora vit ikki at leita og fregnast í tí ókenda vaksa vit ikki.


text:
Orð: William Cowper
Lag: William Croft, Charles E. Horsley
Týtt: Victor Danielsen
1. Á undurfullan, loyndan hátt
Gud fremur alt sítt ráð,
í ljós hann vendir myrku nátt
og gongur bylgjum á.
2. Í sínum djúpa vísdómsráð,
sum ikki fatast kann,
hann letur síni undur sjá,
sín vilja virkar hann.
3. Áh, tú Guds barn, ei óttist tú!
Tey skýggj, tú ræðist so,
eitt regn við signing goyma nú
og bera friðarboð.
4. Lít fast á Gud og døm hann ei,
halt út og stillur ver!
Tí tykist hann at siga nei,
eitt ja tó eftir er.
5. Tað barn, ið bíðar, síggja vil
síns Faðirs hjartalag,
og náttin vendist um eitt bil
í ljósan, bjartan dag.
6. Blind vantrúgv villir bert av leið
og oyðileggur alt;
Guds hond er mild, hans gøta greið,
sum skjótt tú síggja skalt.


text:
Limir í MR-Digital hittast
Á norðlendskum fundi í Oslo hin 25. apríl 2017 skrivaði Kristina Háfoss saman við norðlendskum og baltiskum ráðharrum undir yvirlýsing um samstarv innan talgilding um landamørk millum Norðurlond og baltisku londini. Í kjalarvørrinum av hesi yvirlýsing varð forum stovnað, sum hevur fingið heitið MR-Digital. Hin 8. desember 2017 hittast limir í MR-Digital og í hesum sambandi luttaka Kristina Háfoss og Nicolai Mohr Balle á fundinum, ið fer at snúgva seg um ítøkiligu átøkini, sum skula setast í verk í samband við yvirlýsingina.


text:
NordikUng
– til tín millum 13-17 ár
Sum tannáringur hevur tú nógva ferð á lívinum, og tú hevur helst ikki stóran tørv á at hugsa um pengar og bankar. Øll fáa tó einaferð tørv á ráðgeving um pening. Tað kann vera í sambandi við, at tú byrjar at arbeiða, tá tú fert undir útbúgving ella í sambandi við onnur endamál. Tá er tað gott at kunna koma í ein banka, sum kennir teg. Hjá okkum fært tú fram um alt góða persónliga ráðgeving.
Við NordikUng fært tú
- NordikUng kontu - við frælsi at taka út, og har tú til dømis kanst seta tín lummapening ella lønina frá frítíðarstarvinum inn
- Ókeypis Mastercard Debit Standard - gjaldskort, sum tú kanst gjalda við í handlum og á netinum. Eisini ókeypis myndakort við egnum sniði
- Ókeypis Netbanka, so tú kanst fara í bankan, tá tú vilt
- Fastan persónligan ráðgeva
- Ókeypis boðtæanstu, har tú lætt kanst halda eyga við ymsum rørslum á kontuni
- Barnasamansparing, sum er ein bundin samansparingarkonta, ið gevur betri rentu og kann stovnast fram til tú verður 15 ár


text:
Krossnev
Krossnev (frøðiheiti - Loxia curvirostra) livir mest í grannaskógum, og um veturin føðir hann seg mest av grannafræ, um summarið etur hann eisini ormar. Tað er spakur fuglur, men hagfastur er hann ikki, og á sumri ger hann stór rensl út í onnur lond — eisini higar til okkara. Til støddar er han nakað sum grátítlingur, men tjúkkari. Nevið er stutt og fórtligt; bæði yvirnevið og undirnevið hava stóran krók, sum skarast um hvønn annan — harav hava teir navnið. Veingir og vel eru morlitt, men annars er liturin sera ójavnur. Bøgan er grøn omaná, gulgrá í neðra. Ungarnir eru grásprøklutir við gulligum baki. Steggjarnir eru fyrst gulir, men teir rodna, alt sum teir eldast, og verða til endan fagurt reyðir. Tað, ið higar kemur, er mest ungfuglur, alreyður steggi er sera sjaldsamur at síggja. Summi árini koma teir í flokkum. Á sumri 1927 var meingi av teimum um allar Føroyar. Her eru eingir grannakonglar at høgga í, so ótu teir hømiliufræ í staðin. Tá ið leið út í august, rýmdu teir.[1]
Slag[rætta | rætta wikitekst]
- Loxia pytyopsittacus (Stórt krossnev)
- Loxia leucoptera (Vongblikut krossnev)
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
onsdag den 21. marts 2012
www.dontinvest.fo
Føroyar er tað landið, har onkur sigur ein vansa vera við útlendskum íløgum, at útlendingar harvið kunnu fáa vinning burturúr íløgum í Føroyum.
Tað er eisini landið, har man vil reka út útlendingar, sum longu hava gjørt íløgur.
Og í dag er tað eisini landið, har heldur ikki føroyskar fyritøkur longur hava álit á politisku leiðsluni til at gera íløgur, og BankNordik hevur boðað Johan Dahl frá, at tey siga nei takk til LÍV, sum tey annars vunnu rættin til eftir eitt útboð.
Og so siga teir, at tað skal loysa seg!


text:
Kirkjur, søvn, friðaðir bygningar og bygningar, sum eru partar av friðaðum fornminnum, umframt bygningar, sum sbrt. kommunalari ætlan eru varðveitingarverdir eru ikki fevndir av ásetingunum í kap. 7.4.2 og kap. 8.6.2, stk. 2.
Lønandi orkusparandi tiltøk í sambandi við bjálving av útveggjum, gólvum, loftum og vindeygum o.ø. síggjast í kap. 7.4.2.
Treytað av, hvussu konstruktiónin er gjørd, og hvussu bygningurin er bjálvaður, kunnu vera loysnir, sum ikki eru lønandi. Eisini kunnu vera loysnir, sum ikki eru ráðiligar at fremja slevjutøkniligt. Slík arbeiði skulu ikki fremjast.
Vegleiðandi verða byggitiltøk roknað at vera lønandi, um árliga sparingin faldað við livitíð og býtt við íløgu er størri enn 1,33, og er lýst soleiðis:
Árliga sparingin x livitíð > 1,33
íløga
Hetta merkir, at byggitiltakið er lønandi, um tað er afturgoldið innan 75% av tí væntaðu livitíðini av bygningslutinum. Ymisku livitíðirnar eru lýstar í skjali 1C.
Tá slevjutøkniligt bjálvingararbeiði verður gjørt, kann vísast til “SBi anvisning 224, fugt i bygninger” og til drúgvu royndirnar hjá BYG ERFA av byggitøkniligum loysnum viðvíkjandi slevju.
Við umbygging, viðlíkahaldi og útskifting skal umbygdi bygningsparturin ella bygningsluturin, sum verður útskiftur, lúka ásetingarnar í kap. 7.4.2, stk. 1-3 og ásetingarnar í kap. 8, Innleggingar.
Arbeiðið skal ikki fremjast, hóast tað er lønandi, uttan so, at tað kann gerast á ein ráðiligan hátt viðvíkjandi slevju.
Umbygging, sum er liður í eini munandi nýtslubroyting, er fevnd av kap. 7.3 og skal gerast, hóast broytingarnar møguliga ikki eru lønandi.
Fremjan av orkusparandi tiltøkum er avmarkað til tiltøk, sum eru lønandi og kunnu fremjast á ein ráðiligan hátt viðvíkjandi slevju.
Fyri fleiri bygningslutir, lýstir í kap. 7.4.2, stk. 2, eru ásettu U-virðir og linjumissur galdandi, hóast tey ikki eru lønandi í sambandi við útskifting.


text:
Til allar limir.
Sum áður boðað frá so skipar Verkfrøðingafelagið fyri TEMA
degi um orku nú leygardagin 18.apríl.
Skrá
13:00 Eykaaðalfundur. Av tí at aðalfundurin ikki var viðtøkuførur, verður
eykaaðalfundur, har samtyktirnar frá aðalfundinum verða lagdar fram og tiknar
til atkvøðugreiðslu .
13:30 TEMA dagurin byrjar í verkfrøðingahúsinum (Tvørgøta 3,
Tórshavn)
13:35 Vit fara niðan í Húsahagan at hyggja at nýggju vindmyllulundini. Fólk
frá SEV vísa runt.
14:30 Vit fara oman aftur í verkfrøðingahúsið
14:45: Framløga um orku. Terji Nielsen, verkfrøðingur og verkætlanarleiðari
hjá SEV leggur fram.
15:15: Spurningar, kjak og hugni
15:45 Liðugt
Børn og onnur avvarandi eru vælkomin við.
Hevur tú hug at lesa uppá, liggur nógv gott tilfar á heimasíðuni hjá SEV
(www.sev.fo
)
Av tí at vit fara at bestilla okkurt til matna, verða fólk biðin um at boða
frá luttøku. Vinarliga boða frá innan hósdagin kl 16. Hetta kann gerast við at
svara hesum t-posti. Eisini kann tú ringja ella SMS´a til Arna Petersen á
223360
Við verkfrøðingakvøðu
Stýrið


text:
V═SINDAGREIN: Fiskaaling hevur lati gj°rt kanning um modellering av laksalřs Ý f°royskum alibr˙kum. ┌rslitini av kanningini eru n˙ ˙tgivin Ý vÝsindaligari grein, sum tekur st°i Ý l˙sateljingum hjß Fiskaaling. Greinin verur rˇst av ummŠlarum Ý altjˇa vÝsindatÝarriti, har hon kemur ˙t Ý eini nřggjari evnis˙tgßvu.
VÝsindagreinin snřr seg um eina kanning, i lřsir myndina av st°uni vivÝkjandi laksal˙s Ý f°royskum alibr˙kum.
═ september Ý fj°r, tß Hannes Gislason umboandi Fiskaaling helt fyrilestur ß altjˇa rßstevnu Ý ═rlandi um laksal˙s, var hann boin at skriva grein til eina evnis˙tgßvu Ý vÝsindatÝarritinum, Journal of Fish Diseases, vi laksal˙s sum h°vusevni.
Kanningin er gj°rd ß Fiskaaling, har Hannes Gislason starvast sum parttÝargranskari, og ß Frˇskaparsetri F°roya, har hann er professari Ý kunningar- og samskiftist°kni, og hevur dßtugreining, hagfr°i og bioinformatik sum sÝni granskingar°ki.
┌rslitini Ý greinini eru břtt Ý tveir partar. Fyrri parturin snřr seg um eitt modell, i kann simulera gongdina Ý l˙sat°lum og tann ofta stutta virknain av l˙savigerum, eins og ger av fors°gnum um l˙sat°l ein til tveir mßnair fram Ý tÝina. Seinni parturin viger nřggjar tÝarseriugreiningar vi atliti til at finna vakstrartÝina hjß laksal˙s Ý f°royskum sjˇhita.
Greinin inniheldur eisini metingar um n°ring av laksal˙s vi ymiskum markvirum fyri kynsb˙nar lřs, eins og leggur upp til kjak um nřggju kunngerina um laksal˙s. SÝani grundgevur greinin fyri at minka um smittutrřsti vi at lŠkka markviri fyri kynsb˙nar lřs, eins og ßseta markviri fyri yngri lřs. Og sÝst, men ikki minst, at umhugsa m°rk fyri n°gdina av fiski Ý alibr˙kunum.
VÝsindaliga greinin verur rˇst av ummŠlarunum Ý tÝarritinum, har ein teirra gevur greinini hesi skosmßl:
"Ta eydnast heilt greitt at r°kka mßlinum vi kanningini. Nevniliga at menna eitt hagfr°isligt modell av teljidßtum fyri laksalřs, at simulera st°i fyri vaksnar kynsb˙nar lřs, umframt at simulera og soleiis skilja tŠr lÝti virknu vigerirnar, sum vera nřttar Ý royndini at basa lřsnum. Eg eri sera hugtikin av kanningini, modellinum og dßtuvigerini, og talan er um eina třdningarmikla kanning, i kann fßa stˇran třdning fyri alivinnuna Ý Noruratlantshavi.ö
Sum granskari, knřttur at Fiskaaling, hevur Hannes Gislason hagfr°isliga greina og modellera l˙sateljingar hjß Fiskaaling. Endamßli var at simulera gongdina Ý l˙sat°lunum og tann ofta stutta virknain av vigerum Ýmˇti laksalřs. Hetta fyri vˇnandi betur at kunna skilja og hjßlpa til vi at minka um l˙satrupulleikan.
- Fyri hesa granskingina vˇru regluligu l˙sateljingarnar hjß Fiskaaling ß f°royskum alibr˙kum sera třdningarmiklar, eins og gˇa samstarvi vi alivinnuna, i loyvdi almannakunngering av l˙sadßtum fyri dulnevnd ali°ki. Eitt n˙ vÝstu leiarar, djˇralŠknar og onnur starvsfˇlk Ý alivinnuni stˇra vŠlvild og ßhuga fyri at luttaka og kjakast um l˙safors°gnir og modellering av laksal˙s ß fundum um l˙satrupulleikan ß Fiskaaling, sigur Hannes Gislason.
┌rslitini og gˇu ummŠlini av vÝsindaligu greinini geva ßbendingar um, at eitt třandi f°royskt granskingararbeii innan laksal˙s ľ til gagns fyri bŠi f°roysku og altjˇa alivinnuna ľ er greitt ˙r hondum.
KeldußvÝsing til vÝsindagreinina:
Gislason H. Statistical modelling of sea lice count data from salmon farms in the Faroe Islands. J Fish Dis. 2017;00:1ľ21.
Leinkja:
http://rdcu.be/yNq8
(Leinkja riggar ß teldu, men ikki umvegis snildfon)


text:
Kunningarfundur um Horizon 2020
Granskingarráðið skipar fyri kunningarfundi mánadagin 13. januar kl. 14 - 16 á Havstovuni.
Kunnað verður yvirskipað um Horizon 2020, sum kom í gildi 1. januar, um vavið av skipanini og um stuðulsmøguleikar. Nøkur ítøkilig útboð fyri ymsu økini verða tikin fram og viðgjørd.
Fundurin er serliga ætlaður granskarum og fyritøkum, sum kundu hugsað sær at søkt stuðul til gransking og nýskapan frá ES, men øll eru vælkomin.
Høvi verður at seta spurningar á fundinum. Til ber eisini at senda okkum fyrispurningar frammanundan á gransking@gransking.fo.
NCP-umboðini hjá Granskingarráðnum leggja fram.
Umboðini eru :
Maria Dam - Umhvørvi og veðurlagsbroytingar
Hannes Gislason - Kunningar- og samskiftistøkni
Maria Skaalum Petersen – Heilsa
Jonhard Eysturskarð - Matvørur, landbúnaður, fiskivinna og biotøkni
Maria Húsgarð - NCP-samskipari, Legal & Financial, Orka, Sosial- og búskaparvísindi og hugvísind, Ideas/ERC, People, Science in Society
Annika Sølvará – National Coordinator, Research Infrastructures


text:
Hent at vita
GLA
Meira um bilin
GLA-Klassin er ein nýggjur máti at hugsað SUV uppá.
Við einum útgerðslista sum m.a. umfatar assistentskipanina Intelligent Drive og við eini off-road koyriskipan, saman við 4MATIC-skipanini, er hesin lítli bilurin serliga væl eygnaður, bæði til býar og landavegskoyring, men eisini til meira krevjandi koyring, m.a. á ósløttum ella brøttum lendi.
Hóðast bilurin hevur fingið eitt nútímans snið, eru tær klassisku Mercedes-Benz detaljurnar gjørnumgangandi, bæði innan og uttan.
Talan er um ein lítlan, men sera rúmligan bil. Plássið inni í bilinum er væl brúkt, og goymslumøgulleikarnir eru nógvir og góðir. Bilurin hevur sum standard eitt bagagerúmspláss uppá 421 litrar, men við einum eyka bagagerúmspakka kann bagagerúmsplássið blíva heili 1235 litrar.
Hevur tú spurningar um bilin, sum ikki vera svaraðir á hesu síðu, ella kundi tú hugsað tær at roynt bilin, ert tú altíð vælkomin at seta teg í samband við okkum.
Samband
Hevur tú fyrispurningar ert tú vælkomin at seta teg í samband við okkara søluleiðara.
Finn Baldvinson
Søluleiðari
Tel. 36 36 67
Fartel. 28 36 66
Teldupostur. finn@waagbilar.fo


text:
Vit vilja gera vart við, at á heimasíðu okkara, er komin ein nýggjur møguleiki. Vit hava lagt eina skipan á heimasíðuna, ið ger at ein sjálvur kann fylgja við, hvat ein skal hava í løn, um ein er tímaløntur.
Tú skal bert fylla út, nær tú møtir til arbeiðis og nær tú ert liðugur at arbeiða, umframt hvat tímaløn tú ert settur til.
Tá tú so hevur fylt alt út, so sær tú beinanvegin hvat í tú eigur í løn.
Skipanin tekur hædd fyri kvøldarviðbót, vikuskiftisbiðbót, yvirtíð o.a.
Um tú hevur eina arbeiðsplan í gongur yvir 1 viku, 2 vikur, 4 vikur ella 8 vikur, so tastar tú bert allar vikurnar inn og skipanin roknar so lønina út eftir tí tú hevur tasta inn.
Royn hesa skipan, ið liggur á okkara heimasíðu www.skfelag.fo á forsíðuni í tí gráa feltinum ovarlaga og eitur "rokna tína løn"


text:
Komið við á Norðuratlants Bryggjuna 21. apríl og møtið arbeiðsmarknaðinum!
Leygardagin 21. apríl verður ráðstevnan “Kom og fanga okkum” á Norðuratlants bryggjuni í Keypmannahavn.
Á ráðstevnuni verður møguleiki hjá tí lesandi at fanga arbeiðsgevarar, ið á ein ella annan hátt hava føroyskt tilknýti. Umvent er eisini møguleiki hjá arbeiðsgevarum at fanga tey mongu føroysku lesandi, ið húsast í Danmark. Til ber eisini at hoyra um Master útbúgvingarnar á Fróðskaparsetrinum.
Á ráðstevnuni luttaka 25 fyritøkur og stovnar frá tí almenna og privatu vinnuni. Vit hava lagt okkum eftir at hava okkurt til allar málbólkar, soleiðis at tann lesandi og arbeiðsgevarin kunnu fanga tey røttu fólkini.
Í hesum sambandi hava vit gjørt ein faldara, soleiðis at tú kanst lesa um fyritøkurnar og stovnarnar, ið luttaka á tiltakinum.
>> TAK FALDARAN NIÐUR HER: Komogfangaokkum <<
Kom og ger vart við teg!
Tú fært sum lesandi eitt upplagt høvi allan dagin at gera vart við teg og koma í samband við fyritøkurnar. Tú fært møguleika at finna júst tað rætta samstarvið - og hvør veit, møguliga finnur tú títt komandi lestrarstarv, summarstarv, áhugan fyri at fara í starvslestur ella íblástur til at arbeiða saman við eini fyritøku um eina uppgávu.
Tey sum vitja tiltaki hava møguleika at vera við í lutakasti um at vinna ein flytiplatt frá Posta, virði á kr. 2.500, og 2 gávubrøv frá Atlantic Airways, virði á kr. 1.500.
Til ber eisini at lesa meir um tiltaki á Facebook: https://www.facebook.com/events/2007776112876256/?active_tab=about
>> TAK FALDARAN NIÐUR HER: Komogfangaokkum <<
Myndir út faldaranum:


text:
Røkti netverkið við regluligum vitjanum á Jobmatch
Lisbeth L. Joensen fekk starv á Bakkafrost við regluligum sambandi á Jobmatch, hóast fyritøkan ikki hevði nakað starv tøkt á hennara fakumráði, tá hon tosaði við tey fyrstu ferð.
Lisbeth hevur eina útbúgving sum fiskaheilsulívfrøðingur og las í Norra.
“Fyri meg var Bakkafrost mest upplagt. Eg var lesandi á lívfrøðisumráðnum og hugsaði fyrst og fremst um alivinnuna sum ein framtíðar starvsmøguleika. Hjá mær var Jobmatch tí eitt sera gott høvi til at gera vart við meg sjálva og mína bakgrund, samstundis sum eg fekk møguleika fyri at læra fyritøkuna betri at kenna eins og persónar, ið starvast á mínum fakøki.”
“Eg hevði ikki so nógva vitan um alivinnuna og tí nýtti eg Jobmatch sum ein góðan møguleika at tosa óformelt m.a. við persónar á sama fakøki. Tað haldi eg, at JobPrátini eru sera góð til, og soleiðis fekk eg gott samband við fyritøkuna, sum eg m.a. røkti við regluligum vitjanum á Jobmatch.”
Tá Lisbeth var liðug at lesa fekk hon beinanvegin bjóðað starv hjá Bakkafrost.
Lisbeth nevnir eisini, at Bakkafrost hevur lesandi í starvsvenjing og lesandi, ið gera uppgávur í tættum samstarvi við fyritøkuna. Uppgávuorðingarnar verða gjørdar saman við tí lesandi, og soleiðis fáa bæði tann lesandi og fyritøkan sum mest burturúr.
Lisbeth hevur verið partur av Bakkafrost toyminum á Jobmatch á hvørjum ári, síðani hon var liðugt útbúgvin. Á Bakkafrost leggja tey dent á, at øll fakøkir í fyritøkuni eru umboðaði í toyminum á Jobmatch, soleiðis at Jobmatch vitjandi kunnu tosa við fólk á teirra fakøki.
Lisbeth er aftur í ár saman við øðrum starvsfeløgum partur av Bakkafrost toyminum á Jobmatch.


text:
Oda Strøm
14.05.2018 - 10:25
Mentan > Heilsa & Umhvørvi > Umhvørvi & umhvørvisfelagskapir
Tórshavnar kommuna letur á hvørjum ári umhvørvisstuðul til verkætlanir, sum menna vitanina um umhvørvið, virka dálkingarfyribyrgjandi, virka orku- og tilfeingissparandi, verja landsløg, djóra- og plantusløg og kunna almenningin um umhvørvisviðurkskifti. Í ár fingu verkætlanir um “tilfeingi” stuðul.
Tríggjar umsóknir fingu tillutað stuðul frá Tórshavnar kommunu í ár.
Lítli skúli fær 25.000 kr., Eigarafelagið í Tórsbyrgi, Lágargarður, Boðanesheimið og grannar fáa 75.000 kr., og náttúrulærararnir í Eysturskúlanum fáa 75.000 kr.
Í ár varð Grøna virðislønin hjá Tórshavnar kommunu latin Eyðuni á Borg.
Kommunan skrivar á heimasíðuni, at Eyðun hevur verið ein hornasteinur í undirvísing og verkligari læru um náttúruna í starvi sínum í Argja Skúla. Við sínum nærlagni og alski til náttúruna hevur Eyðun lært børnini og foreldur teirra at sýna náttúruni størri virðing. Seinastu mongu árini hevur Eyðun gróðursett trø saman við skúlabørnum á Argjum. Børnini í fyrsta flokki í Argja Skúla og nú Skúlanum á Argjahamri, hava hvør sær gróðursett eitt træ, sum tey ansa væl eftir. Børn, sum í dag eru vaksin, kunnu vísa á træið, ið tey hava stungið í moldina, og eru tey í iva, ber altíð til at spyrja Eyðun. Hann hevur skrásett yvirlit yvir hvønn runn.